cyanic-selkie/wikianc huggingface dataset:
കേറ്റ് വാല്ലെർ ബാരെറ്റ്
ജീവിതരേഖ
1857 ജനുവരി 24-ന് വിർജീനിയയിലെ വൈഡ്‌വാട്ടറിലെ ക്ലിഫ്‌ടണിലെ അവളുടെ കുടുംബത്തിന്റെ ചരിത്രപരമായ എസ്റ്റേറ്റിൽ ആൻ എലിസ സ്ട്രിബ്ലിംഗ് വാലറുടെയും വിതേഴ്‌സ് വാലറിന്റെയും മകളയി കാതറിൻ ഹാർവുഡ് വാലർ എന്ന പേരിൽ കേറ്റ് ജനിച്ചു. അവളുടെ കുടുംബത്തിന് നിരവധി തോട്ടങ്ങളിൽ അടിമകളുണ്ടായിരുന്നു, ബാരറ്റിന്റെ രണ്ട് കറുത്ത കളിക്കൂട്ടുകാരായിരുന്നു ജെയ്നും ലൂസിയും. കുഞ്ഞായിരുന്ന കേറ്റിന് അവളുടെ ആറാം ജന്മദിനത്തിൽ അവളുടെ മുത്തശ്ശി ജന്മദിന സമ്മാനമായി "നൽകിയതായിരുന്നു ഇവർ". പിന്നീട് ആ സാഹചര്യങ്ങളെ പശ്ചാത്തപിച്ചുകൊണ്ട് കേറ്റ് പ്രസ്താവിച്ചു, "ഞാൻ അവരെ 'ദൈവിക അവകാശത്താൽ' എന്റേതായി കണ്ടു, പലതും എന്നിൽ നട്ടുവളർത്തിയ മറ്റുള്ളവരുടെ അവകാശങ്ങളോടുള്ള ക്രൂരതയുടെയും വിലമതിപ്പില്ലായ്മയുടെയും പാഠങ്ങളായിരുന്നു."
ചാൾസ് വിൽകിൻസ്
ഭാരതത്തിൽ വന്നു സംസ്കൃതം പഠിച്ച പൗരസ്ത്യഭാഷാപ്രണയികളിൽ അദ്വിതീയനാണ് ചാൾസ് വിൽകിൻസ്. (ജനന വർഷം: 1749 –മേയ് 13, 1836: ഫ്രോം -സോമർസെറ്റ്)
ആദ്യകാലം
പരിമിതമായ വിദ്യാഭ്യാസം മാത്രം ലഭിച്ച വിൽക്കിൻസ് ഒരു തൊഴിൽ തേടിയാണ് 1770 ഭാരതത്തിൽ എത്തിയത്. ഈസ്റ്റിന്ത്യാക്കമ്പനിയുടെ ഒരു കണക്കെഴുത്തുകാരനായി ബംഗാളിൽ അദ്ദേഹം ജോലിയിൽ പ്രവേശിക്കുകയും 1782 ൽ പ്രിന്ററായി സ്ഥാനക്കയറ്റം ലഭിയ്ക്കുകയും ചെയ്തു. ജോലിസമയം കഴിഞ്ഞുള്ള ഒഴിവു വേളകളിൽ അദ്ദേഹം ഭാഷാപഠനത്തിനായി സമയം കണ്ടെത്തി. ബംഗാളി, പേർഷ്യൻ എന്നീ ഭാഷകൾ പഠിയ്ക്കാനാണ് വിൽക്കിൻസ് ആദ്യം ശ്രമിച്ചത്. അക്കാലത്ത് ഈ ഭാഷകൾ വിദേശികൾക്ക് അനിവാര്യമായിരുന്നു താനും. ഇതിനു ശേഷമാണ് അദ്ദേഹം സംസ്കൃതപഠനത്തിലേയ്ക്കു തിരിഞ്ഞത്. സാവധാനമെങ്കിലും നിരന്തര അനുശീലനത്തിലൂടെ സംസ്കൃതഭാഷ അദ്ദേഹം സ്വായത്തമാക്കി. തുടർന്നു 1784 ൽ ഭഗവദ്ഗീത അദ്ദേഹം ഇംഗ്ലീഷിലേയ്ക്കു പരിഭാഷപ്പെടുത്തി. ഇതേത്തുടർന്നു ഗീത യൂറോപ്പിലെമ്പാടും അച്ചടിച്ചു പ്രസിദ്ധം ചെയ്യപ്പെട്ടു. ജർമ്മൻ, ഫ്രഞ്ച്, റഷ്യൻ ഭാഷകളിൽ ഗീതയുടെ പരിഭാഷ ലഭ്യമായി.
പ്രധാന പരിഭാഷകൾ
ഭഗവദ്ഗീതയുടെ പരിഭാഷയെത്തുടർന്നു മനുസ്മൃതിയുടെ നാലു വാല്യങ്ങൾ വിൽക്കിൻസ് ഇംഗ്ലീഷിലേയ്ക്കു തർജ്ജിമ ചെയ്തു.1787 ൽ വിഷ്ണുശർമ്മയുടെ ഹിതോപദേശവും 1794 ൽ മഹാഭാരതത്തിലെ ശകുന്തളോപാഖ്യാനവും പരിഭാഷപ്പെടുത്തുകയുണ്ടായി.
ബംഗാളിലെ പാലരാജവംശത്തിലെ അഞ്ചാമത്തെ രാജാവായിരുന്ന വിഗ്രഹപാലനെ സംബന്ധിച്ച താമ്രശാസനവും, ബരാബർ കുന്നുകളിൽ നിന്നുള്ള ആനന്ദവർമ്മന്റെ ശാസനങ്ങളും അദ്ദേഹം കണ്ടെടുത്തു വ്യാഖ്യാനിയ്ക്കുകയുണ്ടായി. ഭാരത ചരിത്രത്തിന്റെ ഉള്ളറകളിലേയ്ക്കു വെളിച്ചം വീശുന്നതിനു ഇവ സഹായകമായിട്ടുണ്ട്. ശ്രീധാതുമജ്ഞരി എന്ന കൃതിയും അദ്ദേഹം പ്രകാശപ്പെടുത്തുകയുണ്ടായി.കാശിനാഥന്റെ ധാതുമജ്ഞരിയെ ആശ്രയിച്ചാണ് ഈ കൃതി രചിച്ചത്.
മുദ്രണകലയിലെ സംഭാവനകൾ
അച്ചടിരംഗത്തും വിൽകിൻസ് ഗണ്യമായ സംഭാവനകൾ നൽകുകയുണ്ടായി. ബംഗാളിൽ ഒരു മുദ്രണാലയം സ്ഥാപിയ്ക്കുന്നതിനും ,ടൈപ്പുകൾ വാർക്കുവാനും അതിൽ മറ്റുള്ളവർക്കു പരിശീലനം നൽകുന്നതിനും വിൽകിൻസ് മുൻകൈ എടുത്തു. പഞ്ചാനൻ കർമകാർ എന്ന നാടൻ വിദഗ്ദ്ധന്റെ സഹായവും വിൽകിൻസിനു ലഭിയ്ക്കുകയുണ്ടായി. വില്യം ജോൺസുമായി സഹകരിച്ച് ഏഷ്യാറ്റിക് സൊസൈറ്റി സ്ഥാപിയ്ക്കുന്നതിൽ വിൽകിൻസിന്റെ പങ്ക് നിസ്തുലമാണ്.
അവലംബം
വർഗ്ഗം:ഇന്തോളജി
2001-02 ലെ ഇന്ത്യാ പാകിസ്ഥാൻ തർക്കം
2001-2002 കാലഘട്ടത്തിൽ ഇന്ത്യാ പാകിസ്താൻ ഒത്തു തീർപ്പു ചർച്ചകൾ പരാജയപ്പെടുകയും, അതിന്റെ ഫലമെന്നോണം ഇരു രാജ്യങ്ങളും തങ്ങളുടെ നിയന്ത്രണരേഖക്കരികിൽ സൈനികവിന്യാസം നടത്തുകയും ചെയ്തു. 1998 ൽ കാർഗിൽ യുദ്ധത്തിനുശേഷം നടന്ന ഏറ്റവും നിർണ്ണായകമായ സൈനിക നീക്കമായി ഇതു കണക്കാക്കപ്പെടുന്നു.
2001 ഡിസംബർ 13 ന് ഇന്ത്യൻ പാർലിമെന്റിനു നേരെ ഉണ്ടായ തീവ്രവാദി ആക്രമണത്തെത്തുടർന്ന് ഇന്ത്യയുടെ ഭാഗത്തു നിന്നാണ് ഈ സൈനിക നീക്കം ആരംഭിച്ചത്. ഈ ആക്രമണത്തിൽ തീവ്രവാദികളായ അഞ്ചു പേർ ഉൾപ്പെടെ പന്ത്രണ്ടു പേർ കൊല്ലപ്പെട്ടിരുന്നു. പാകിസ്താൻ ആസ്ഥാനമായി പ്രവർത്തിക്കുന്ന രണ്ടു തീവ്രവാദി സംഘടനകളാണ് ഈ ആക്രമണത്തിനു പിന്നിലെന്നു ഇന്ത്യ ആരോപിച്ചിരുന്നു. എന്നാൽ ഇന്ത്യയുടെ ഈ ആരോപണം പാകിസ്താൻ നിഷേധിക്കുകയും, ഈ ആക്രമണങ്ങളിൽ തങ്ങൾക്കു യാതൊരു പങ്കുമില്ലെന്നു പ്രസ്താവിക്കുകയും ചെയ്തു.
ഇന്ത്യാ-പാകിസ്താൻ തർക്കം ഒരു ആണവയുദ്ധത്തിലേക്കു വഴിവെച്ചേക്കാമെന്ന് പാശ്ചാത്യ മാധ്യമങ്ങൾ വാർത്തകൾ എഴുതി. അന്താരാഷ്ട്ര ചർച്ചക്കൾക്കവസാനം, ഇരു രാജ്യങ്ങളും നിയന്ത്രണരേഖയിൽ നിന്നും സൈന്യത്തെ പിൻവലിച്ചു.
പശ്ചാത്തലം
പാർലിമെന്റ് ആക്രമണത്തെ പാകിസ്താനുൾപ്പടെയുള്ള ലോകരാഷ്ട്രങ്ങൾ ശക്തിയായി അപലപിച്ചു. ആക്രമണത്തിനു പിന്നിൽ ലഷ്കർ-ഇ-ത്വയ്യിബ എന്ന തീവ്രവാദ സംഘടനയാണെന്ന് ആഭ്യന്തര മന്ത്രിയായിരുന്ന എൽ.കെ.അദ്വാനി ആരോപിച്ചു, അതിനുള്ള തെളിവുകൾ ലഭിച്ചിട്ടുണ്ടെന്നും അദ്ദേഹം കൂട്ടിച്ചേർത്തു. ഇന്ത്യയിലെ പാകിസ്താൻ ഹൈകമ്മീഷണറെ വിളിച്ചുവരുത്തി ഇന്ത്യ പ്രതിഷേധമറിയിക്കുകയും, ഇത്തരം തീവ്രവാദസംഘടനകൾക്കു നൽകി വരുന്ന സഹായങ്ങൾ നിർത്തിവെക്കണമെന്ന് ആവശ്യപ്പെടുകയും ചെയ്തു. തങ്ങളുടെ സൈന്യത്തോട് തയ്യാറായിരിക്കാൻ പറഞ്ഞുകൊണ്ടാണ് ഈ പ്രസ്താവനക്കെതിരേ പാകിസ്താൻ പ്രതികരിച്ചത്.
കാശ്മീരിൽ നടക്കുന്ന സ്വാതന്ത്ര്യപോരാട്ടങ്ങളെ അപകീർത്തിപ്പെട്ടുത്താൻ ഇന്ത്യ മനഃപൂർവം കെട്ടിച്ചമച്ച ഒരു നാടകം മാത്രമാണെന്നും പാകിസ്താന് അതിലൊരു പങ്കുമില്ലെന്നും പാകിസ്താൻ വക്താവ് മേജർ ജനറൽ ഖുറേഷി പ്രസ്താവിച്ചു.
ഡിസംബർ-ജനുവരി
2001 ഡിസംബർ അവസാനത്തോടെ ഇരു രാജ്യങ്ങളും തങ്ങളുടെ അതിർത്തിയിൽ ബാലിസ്റ്റിക് മിസൈലുകൾ സ്ഥാപിച്ചു. കാശ്മീരിൽ ചെറിയതോതിലുള്ള ആക്രമണങ്ങളും റിപ്പോർട്ട് ചെയ്യപ്പെട്ടു. 2002 ജനുവരിയിൽ ഇന്ത്യാ-പാകിസ്താൻ നിയന്ത്രണരേഖക്കരികിലേക്ക് ഏതാണ്ട് അഞ്ചുലക്ഷത്തോളം പട്ടാളക്കാർ ഉള്ള ഒരു വലിയ സൈന്യത്തെ ഇന്ത്യ നിയോഗിച്ചു. പാകിസ്താൻ ഉടനടി മൂന്നു ലക്ഷത്തോളം സൈനികരെ തങ്ങളുടെ നിയന്ത്രണരേഖക്കരികിൽ വിന്യസിച്ചു.
2002 ജനുവരി 12 ന് പാകിസ്താൻ പ്രസിഡന്റ് പർവേസ് മുഷറഫ് ടെലിവിഷനിലൂടെ രാഷ്ട്രത്തോടായി നടത്തിയ ഒരു പ്രസ്താവന, യുദ്ധഭീതിയെ ലഘുവാക്കുന്നതായിരുന്നു. സ്വന്തം മണ്ണിൽ തീവ്രവാദത്തിനുള്ള സാധ്യത് എന്തുവിലകൊടുത്തും പാകിസ്താൻ എതിർക്കുമെന്നും അതേസമയം കാശ്മീരിൽ പാകിസ്താനു തന്നെയാണ് അവകാശമെന്നും മുഷറഫ് കൂട്ടിച്ചേർത്തു. തൽക്കാം ഒരു ആക്രമണമുണ്ടാവാൻ സാധ്യതയില്ലെന്ന് ഇന്ത്യൻ രാഷ്ട്രപതി കെ.ആർ.നാരായണൻ സൈനിക ജനറലുമാരോടായും പറഞ്ഞു.
മേയ്-ജൂൺ
മേയ്-ജൂൺ ആയപ്പോഴേക്കും അതിർത്തിയിലെ സംഘർഷം വീണ്ടും രൂക്ഷമായി. മേയ് 14 ന് കാശ്മീരിലെ ഒരു സൈനിക ക്യാമ്പിൽ മൂന്നു ആയുധധാരികൾ നടത്തിയ വെടിവെപ്പിൽ സ്ത്രീകളും കുട്ടികളും അടക്കം 34 പേർ കൊല്ലപ്പെട്ടു. മേയ് 18 ന് ഇന്ത്യയിലെ പാകിസ്താൻ ഹൈകമ്മീഷണറെ ഇന്ത്യ പുറത്താക്കി. ഒരു സുപ്രധാനമായ ദൗത്യത്തിനു തയ്യാറായിരിക്കാൻ തന്റെ സൈന്യത്തോട് ഇന്ത്യൻ പ്രധാനമന്ത്രി വാജ്പേയി നിർദ്ദേശിച്ചു. മേയ് മാസം അവസാനത്തിൽ പാകിസ്താൻ ചില മിസ്സൈൽ പരീക്ഷണങ്ങൾ നടത്തുകയും, ലാഹോറിനടുത്തു വെച്ച്, ഇന്ത്യയുടെ ഒരു ആളില്ലാ വിമാനം വെടിവെച്ചു വീഴ്ത്തുകയും ചെയ്തു.
സംഘർഷം കൂടുതൽ രൂക്ഷമാവുകയും, ഇരു രാജ്യത്തേയും പ്രധാനമന്ത്രിമാർ പ്രശ്നപരിഹാരത്തിനു ശ്രമിക്കുന്നതിനു പകരം പകരം കുറ്റപ്പെടുത്താനാണ് തയ്യാറായത്. ഇതിനിടെ റഷ്യൻ പ്രസിഡന്റ് വ്ലാഡിമിർ പുടിൻ ഒരു മദ്ധ്യസ്ഥതക്ക് ശ്രമിച്ചുവെങ്കിലും, അത് പരാജയത്തിലാണ് കലാശിച്ചത്. ഇന്ത്യയിലേക്കുള്ള നുഴഞ്ഞു കയറ്റം അവസാനിപ്പിക്കുമെന്ന് പാകിസ്താൻ പ്രസി‍ഡന്റ് പർവേസ് മുഷറഫ് പ്രഖ്യാപിച്ചു, ഇത് കണക്കിലെടുത്ത വ്യോമ നിയന്ത്രണങ്ങൾ എടുത്തു കളയുകയും, പാകിസ്താൻ തീരത്തു നിന്നും യുദ്ധക്കപ്പലുകളെ തിരിച്ചുവിളിക്കുകയും ചെയ്തു. പാകിസ്താനും തങ്ങളുടെ യുദ്ധക്കപ്പലുകളെ തിരിച്ചുവിളിച്ചു.
2002 ഒക്ടോബറിൽ ഇരു രാജ്യങ്ങളും മുൻകൈയ്യെടുത്ത് ഒരു വെടി നിറുത്തൽ കരാറിൽ ഒപ്പു വെക്കുകയും, അതിർത്തിയിൽ നിന്നും തങ്ങളുടെ സൈന്യത്തെ നീക്കം ചെയ്യുകയും ചെയ്തു.
ജീവഹാനി
789-ഓളം ഇന്ത്യൻ സൈനികർ ഈ ഓപ്പറേഷനിൽ കൊല്ലപ്പെട്ടു എന്നു കണക്കാക്കപ്പെടുന്നു, 2000 ൽ താഴെ വരുന്ന പട്ടാളക്കാർക്ക് പരുക്കേൽക്കുകയും ചെയ്തു. വിന്യാസ പരിശീലനത്തിനിടെയിൽ തന്നെയാണ് ഇന്ത്യയുടെ ഇത്രയും പട്ടാളക്കാർ മരിച്ചത്, പ്രധാനമായും മൈൻ വിന്യാസത്തിലെ അപകടങ്ങളിലാണ് കൂടുതൽ മരണവും സംഭവിച്ചത്.
ആണവായുധ ഭീഷണി
അന്താരാഷ്ട്രസമ്മർദ്ദം ഉണ്ടായിരുന്നിട്ടുപോലും, പാകിസ്താന്റെ കയ്യിലുള്ള ആണവായുധം പ്രയോഗിക്കില്ല എന്നു ഉറപ്പു പറയാൻ പാകിസ്താൻ പ്രസിഡന്റ് മുഷറഫ് തയ്യാറായില്ല. എത്ര മോശം, യുദ്ധസാഹചര്യത്തിൽ പോലും, പാകിസ്താൻ ആണവായുധം പ്രയോഗിച്ചാലല്ലാതെ ഇന്ത്യയുടെ ഭാഗത്തു നിന്നും അത്തരമൊരു നീക്കം ഉണ്ടാവില്ല എന്ന് ഇന്ത്യൻ പ്രധാനമന്ത്രി വാജ്പേയി പറഞ്ഞിരുന്നു. സംഘർഷം നിലനിന്നിരുന്ന കാലയളവിൽ ആണവായുധ ഭീഷണി തീരെ വിട്ടൊഴിഞ്ഞിരുന്നില്ല. ആദ്യ ആണവായുധം പ്രയോഗിക്കുന്നത് ഇന്ത്യയായിരിക്കില്ലെന്ന് ഇന്ത്യൻ വിദേശകാര്യ മന്ത്രി ജസ്വന്ത് സിങ് അസന്നിഗ്ദമായി പ്രഖ്യാപിച്ചിരുന്നു. എന്നാൽ ഇത്തരമൊരു പ്രസ്താവന നടത്താൻ പാകിസ്താൻ തയ്യാറായിരുന്നില്ല.
അവലംബം
വർഗ്ഗം:ഇന്ത്യ ഉൾപ്പെട്ട യുദ്ധങ്ങൾ വർഗ്ഗം:ഇന്ത്യയുടെ ആണവചരിത്രം
സിദ്ദികൾ
ഇന്ത്യയിലും പാകിസ്താനിലും ഉള്ള ഒരു പ്രത്യേക ഗോത്ര വിഭാഗമാണ്‌ സിദ്ദികൾ. മുഗൾ സൈന്യത്തിലും മറ്റും ഉണ്ടായിരുന്ന ആഫ്രിക്കൻ വംശജരായ പടയാളികളുടെ പിൻ തലമുറക്കാരാനിവർ.
അവലംബം
വർഗ്ഗം:ഗോത്രവംശങ്ങൾ വർഗ്ഗം:അപൂർണ്ണ ലേഖനങ്ങൾ വർഗ്ഗം:സിദ്ദികൾ
അനിഖ
മലയാളം, തമിഴ് ഭാഷകളിലൂടെ അറിയപ്പെടുന്ന ഒരു ഇന്ത്യൻ ചലച്ചിത്ര നടിയാണ് അനിഖാ സുരേന്ദ്രൻ. 2010-ൽ പുറത്തിറങ്ങിയ കഥ തുടരുന്നു എന്ന മലയാള ചിത്രത്തിലൂടെ അഭിനയരംഗത്ത് അരങ്ങേറ്റം കുറിച്ച അനിഖ, തമിഴ് ചിത്രങ്ങളായ യെന്നൈ അറിന്താൽ (2015), വിശ്വാസ്വം (2019) എന്നിവ ഉൾപ്പെടെയുള്ള പ്രധാന ചിത്രങ്ങളിൽ അഭിനയിച്ച് പ്രശസ്തി നേടിയെടുത്തു. ഇവ രണ്ടിലും അജിത് കുമാറിനോടൊപ്പമുള്ള വേഷം ശ്രദ്ധിക്കപ്പെട്ടിരുന്നു. 2013-ൽ 5 സുന്ദരികൾ എന്ന മലയാള ചിത്രത്തിൽ സേതുലക്ഷ്മി എന്ന കഥാപത്രത്തെ അവതരിപ്പിച്ചതിന് മികച്ച ബാലതാരത്തിനുള്ള കേരള സംസ്ഥാന ചലച്ചിത്ര അവാർഡ് ലഭിച്ചിരുന്നു.
എപ്പിഫൈസിയൽ പ്ലേറ്റ്
എപ്പിഫൈസിയൽ പ്ലേറ്റ്, ഫൈസിസ് അല്ലെങ്കിൽ ഗ്രോത്ത് പ്ലേറ്റ് എന്ന് അറിയപ്പെടുന്നത് നീണ്ട അസ്ഥിയുടെ ഓരോ അറ്റത്തും ഉള്ള മെറ്റാഫിസിസിലെ ഒരു ഹൈലൈൻ കാർട്ടിലേജ് ഫലകമാണ്. ഒരു നീണ്ട അസ്ഥിയുടെ പുതിയ അസ്ഥി വളർച്ച നടക്കുന്ന ഭാഗമാണിത്.
കുട്ടികളിലും കൗമാരക്കാരിലും മാത്രമാണ് പ്ലേറ്റ് കാണപ്പെടുന്നത്; വളർച്ച നിന്ന മുതിർന്നവരിൽ, പ്ലേറ്റ് ഒരു എപ്പിഫൈസിയൽ ലൈൻ ഉപയോഗിച്ച് മാറ്റിസ്ഥാപിക്കപ്പെടുന്നു. ഈ മാറ്റിസ്ഥാപിക്കൽ എപ്പിഫൈസിയൽ ക്ലോഷർ അല്ലെങ്കിൽ ഗ്രോത്ത് പ്ലേറ്റ് ഫ്യൂഷൻ എന്നാണ് അറിയപ്പെടുന്നത്. പെൺകുട്ടികൾക്ക് 12 വയസ്സിന് മുമ്പും (പെൺകുട്ടികൾക്ക് ഏറ്റവും സാധാരണമായത് 14-15 വയസ്സ്) ആൺകുട്ടികൾക്ക് 14 വയസ്സിലും (ഏറ്റവും സാധാരണമായത് ആൺകുട്ടികൾക്ക് 15-17 വയസ്സ്) പൂർണ്ണമായ സംയോജനം സംഭവിക്കാം.
വികസനം
ഗർഭാശയത്തിലെയും ശിശുക്കളിലെയും തരുണാസ്ഥിയിൽ നിന്നുള്ള പ്രാരംഭ അസ്ഥി വികാസത്തിനും എപ്പിഫൈസിയൽ പ്ലേറ്റിലെ നീളമുള്ള അസ്ഥികളുടെ വളർച്ചയ്ക്കും എൻഡോകോണ്ട്രൽ ഓസിഫിക്കേഷൻ ആണ് ഉത്തരവാദി. പ്ലേറ്റിന്റെ കോണ്ട്രോസൈറ്റുകൾ മൈറ്റോസിസ് വഴി നിരന്തരമായ വിഭജനത്തിന് വിധേയമാണ്. ഈ പുതിയ കോശങ്ങൾ എപ്പിഫൈസിസിന് അഭിമുഖമായി അടുക്കുന്നു, അതേസമയം പഴയ കോശങ്ങൾ ഡയാഫിസിസിലേക്ക് തള്ളപ്പെടുന്നു. പഴയ കോണ്ട്രോസൈറ്റുകൾ നശിക്കുന്നതിനാൽ, ഓസ്റ്റിയോബ്ലാസ്റ്റുകൾ അവശിഷ്ടങ്ങളെ ഓസിഫൈ ചെയ്ത് പുതിയ അസ്ഥി രൂപപ്പെടുത്തുന്നു. പ്രായപൂർത്തിയാകുമ്പോൾ, സ്ത്രീകളിലും പുരുഷന്മാരിലും ഈസ്ട്രജന്റെ അളവ് വർദ്ധിക്കുന്നത് എപ്പിഫൈസിയൽ പ്ലേറ്റിലെ കോണ്ട്രോസൈറ്റുകളുടെ അപ്പോപ്റ്റോസിസിന്റെ വർദ്ധനവിന് കാരണമാകുന്നു. അപ്പോപ്റ്റോസിസ് മൂലമുണ്ടാകുന്ന കോണ്ട്രോസൈറ്റുകളുടെ ശോഷണം ഓസിഫിക്കേഷൻ കുറയുന്നതിലേക്ക് നയിക്കുകയും വളർച്ച മന്ദഗതിയിലാവുകയും പിന്നീട് മുഴുവൻ തരുണാസ്ഥി അസ്ഥികളായി മാറുകയും ചെയ്യുമ്പോൾ അത് നിലയ്ക്കുകയും നേർത്ത എപ്പിഫൈസിയൽ സ്കാർ മാത്രം അവശേഷിപ്പിക്കുകയും പിന്നീട് അതും അപ്രത്യക്ഷമാവുകയും ചെയ്യുന്നു.
ഹിസ്റ്റോളജി
ഗ്രോത്ത് പ്ലേറ്റിന് ഇനിപ്പറയുന്ന രീതിയിൽ ഒരു സോണൽ ക്രമീകരണം ഉണ്ട്: കണ്ണി=//upload.wikimedia.org/wikipedia/commons/thumb/1/10/Proximal_tibia_Masson_Goldner_Trikrom_rabbit_600x_growth_zone.jpg/250px-Proximal_tibia_Masson_Goldner_Trikrom_rabbit_600x_growth_zone.jpg|ലഘുചിത്രം|250x250ബിന്ദു| റാബിറ്റ് എപ്പിഫിസിയൽ പ്ലേറ്റിന്റെ മാസൻ ഗോൾഡ്നർ ട്രൈക്രോം സ്റ്റെയിൻ.
ക്ലിനിക്കൽ പ്രാധാന്യം
എപ്പിഫൈസൽ പ്ലേറ്റുകളുടെ വികസനത്തിലും തുടർച്ചയായ വിഭജനത്തിലുമുള്ള വൈകല്യങ്ങൾ ഓസ്റ്റിയോകോൻഡ്രോഡിസ്പ്ലാസിയ എന്നറിയപ്പെടുന്ന വളർച്ചാ തകരാറുകളിലേക്ക് നയിച്ചേക്കാം. തരുണാസ്ഥി രൂപീകരണത്തിൽ പ്രശ്നം സംഭവിക്കുന്ന അക്കോൺഡ്രോപ്ലാസിയയാണ് ഏറ്റവും സാധാരണമായ വൈകല്യം. ഹ്രസ്വകായത്വം അല്ലെങ്കിൽ ഉയരക്കുറവിന്റെ ഏറ്റവും സാധാരണമായ കാരണം അക്കോൺഡ്രോപ്ലാസിയയാണ്, ഇത് എല്ലുകളുടെയും സന്ധികളുടെയും പൊതുവായ വൈകല്യങ്ങളിലും പ്രകടമാണ്. എന്നിരുന്നാലും, ഗ്രോത്ത് പ്ലേറ്റിന്റെ തരുണാസ്ഥി കോശങ്ങളുടെ അസാധാരണമായ പ്രവർത്തനം കാരണം മറ്റ് പല തരത്തിലുള്ള ഓസ്റ്റിയോകോൻഡ്രോഡിസ്പ്ലാസിയാസ് അസ്ഥികളുടെയും സന്ധികളുടെയും ഉയരം കുറയുന്നതിനും പൊതുവായ വൈകല്യത്തിനും കാരണമാകും. ഹെറിഡിറ്ററി മൾട്ടിപ്പിൾ എക്സോസ്റ്റോസ് എന്നത് ഒരു ജനിതക അവസ്ഥയാണ്, ഇത് മുകളിലെ നീണ്ട അസ്ഥികളുടെയും താഴത്തെ കൈകാലുകളുടെയും എപ്പിഫൈസൽ പ്ലേറ്റുകളുടെ വളർച്ചാ ക്രമക്കേടുകൾ മൂലമാണ് ഉണ്ടാകുന്നത്. ഇത് സാധാരണയായി കൈകാലുകളുടെ വൈകല്യങ്ങൾക്കും ഒരു നിശ്ചിത അളവിലുള്ള പ്രവർത്തന പരിമിതികൾക്കും കാരണമാകുന്നു.
സാൾട്ടർ-ഹാരിസ് ഫ്രാക്ചർ എപ്പിഫൈസിയൽ പ്ലേറ്റുകൾ ഉൾപ്പെടുന്ന ഒടിവുകളാണ്, അതിനാൽ വളർച്ച, ഉയരം അല്ലെങ്കിൽ ശാരീരിക പ്രവർത്തനങ്ങൾ എന്നിവയെ തടസ്സപ്പെടുത്തുന്നു.
ടിബിയയിലെ എപ്പിഫൈസിയൽ പ്ലേറ്റിലെ സമ്മർദ്ദം മൂലമാണ് ഓസ്ഗുഡ് -ഷ്ലാറ്റർ രോഗം ഉണ്ടാകുന്നത്, ഇത് അധിക അസ്ഥി വളർച്ചയ്ക്കും കാൽമുട്ടിലെ വേദനാജനകമായ പിണ്ഡത്തിനും കാരണമാകുന്നു.
ബ്ലൗണ്ട്സ് രോഗം, റിക്കറ്റ്സ്, ആർത്രോഗ്രിപോസിസ് മൾട്ടിപ്ലക്സ് കൺജെനിറ്റ, ഓസ്റ്റിയോചോൻഡ്രോഡിസ്പ്ലാസിയാസ് തുടങ്ങിയ വിവിധ പീഡിയാട്രിക് ഓർത്തോപീഡിക് ഡിസോർഡറുകളിൽ അസ്ഥി വൈകല്യങ്ങൾ തിരുത്താനോ നേരെയാക്കാനോ താൽക്കാലിക ഹെമി എപ്പിഫിസിയോഡെസിസ് എന്നും അറിയപ്പെടുന്ന ഗൈഡഡ് ഗ്രോത്ത് സർജറി ഉപയോഗിക്കുന്നു. കൊറോണൽ - മീഡിയൽ / ലാറ്ററൽ - തലം അല്ലെങ്കിൽ ജനുസ് വരം / ജെനു വാൽഗം തലം കൂടാതെ സഗിറ്റൽ - മുൻഭാഗം / പിൻഭാഗം - തലം അല്ലെങ്കിൽ കാൽമുട്ട് വളയുന്ന വൈകല്യം / ജനുസ് റികർവറ്റം തലം എന്നിവയിലെ അസ്ഥികളുടെയും സന്ധികളുടെയും വൈകല്യങ്ങൾക്ക് ഇത് ബാധകമാണ്.
മറ്റ് മൃഗങ്ങൾ
ജോൺ ഹണ്ടർ വളരുന്ന കോഴികളെക്കുറിച്ച് പഠിച്ചു. അസ്ഥികളുടെ അറ്റം വളരുന്നത് അദ്ദേഹം നിരീക്ഷിച്ചു, അങ്ങനെ എപ്പിഫൈസൽ പ്ലേറ്റുകളുടെ അസ്തിത്വം തെളിയിച്ചു. ഹണ്ടർ "ഗ്രോത്ത് പ്ലേറ്റിന്റെ പിതാവ്" ആയി കണക്കാക്കുന്നു.
പുറം കണ്ണികൾ
വർഗ്ഗം:അസ്ഥികൂട വ്യവസ്ഥ
മൂലൂർ സ്മാരകം
ലഘുചിത്രം|മൂലൂർ സ്മാരകം, ഇലവുംതിട്ട|317x317ബിന്ദു സരസ കവിയെന്നും മുല്ലൂർ ആശാനെന്നും വിഖ്യാതനായിരുന്ന മുലൂർ എസ്‌. പത്മനാഭപണിക്കരുടെ (1869 - 1931) ജന്മ ഗൃഹത്തെയാണ്‌ കേരള സംസ്ഥാന സാംസ്‌കാരിക വകുപ്പ്‌ മുലൂർ സ്‌മാരകമാക്കി നിലനിർത്തുന്നത്‌. മുലൂർ ശങ്കരൻ വൈദ്യരുടെയും വെളുത്ത കുഞ്ഞു അമ്മയുടെയും മകനായി 1869 -ൽ ജനിച്ച പത്മനാഭ പണിക്കർ സംസ്‌കൃതവും കളരിയും, ആയുർവേദവുമൊക്കെ നന്നെ ചെറുപ്പത്തിൽ തന്നെ തന്റെ പിതാവിൽ നിന്ന്‌ അഭ്യസിക്കുകയാണുണ്ടായത്‌. കവിയും, സാമൂഹ്യപ്രവർത്തകനും, മികച്ച പ്രസംഗകനുമായിരുന്ന അദ്ദേഹത്തെ 1913-ൽ കേരളവർമ്മ വലിയ കോയിത്തമ്പുരാൻ 'സരസകവി' പട്ടം നൽകി ആദരിച്ചു.അക്ഷര സ്നേഹിയായ മൂലൂ൪ പത്തനംതിട്ട നാരങ്ങാനം കണമുക്കിൽ സ്ഥാപിച്ച വിദ്യാലയം ഇപ്പോൾ ഗവ.ഹൈസ്കൂൾ നാരങ്ങാനം എന്നാണ് അറിയപ്പെടുന്നത്. 'കിരാതം' എന്ന കാവ്യം രചിക്കുമ്പോൾ കവിക്ക്‌ പ്രായം വളരെ കുറവ്‌. 'നളചരിതം', 'കൃഷ്‌ണാർജ്ജനവിജയം', 'കുചേല വൃത്തം', 'നീതി സാര സമുച്ചയം', 'സന്മാർഗ്ഗ ചന്ദ്രിക' തുടങ്ങി ഒട്ടേറെ കൃതികൾ മുലൂർ രചിച്ചിട്ടുണ്ട്‌. 'ആസന്നമരണചിന്താശതകം' ഭാഷാപോഷിണി സമ്മാനത്തിനർഹമായിട്ടുണ്ട്‌.
എത്തിച്ചേരാൻ
പത്തനംതിട്ട ടൗണിൽ നിന്ന്‌ 12 കിലോമീറ്റർ ദൂരത്തിൽ സ്ഥിതി ചെയ്യുന്ന ഗ്രാമമാണ്‌ ഇലവുംതിട്ട. സാഹിത്യ സാംസ്‌കാരിക രംഗത്തു പ്രവർത്തിക്കുന്നവരെ മാത്രമല്ല ഇന്ന്‌ ഇലവും തിട്ടയിലെ മുലൂർ സ്‌മാരകം ആകർഷിക്കുന്നത്‌. കേരളം സന്ദർശിക്കുന്ന ടൂറിസ്റ്റുകളും ഈ പ്രദേശത്തിന്റെ അനുപമ സൗന്ദര്യം ഇന്നു തിരിച്ചറിയുന്നുണ്ട്‌. ചെങ്ങന്നൂർ റെയിൽവേ സ്റ്റേഷനിൽ നിന്ന്‌ 16 കിലോമീറ്ററും തിരുവനന്തപുരം അന്തർദ്ദേശീയ വിമാനത്താവളത്തിൽ നിന്ന്‌ 108 കിലോമീറ്ററുമാണ്‌ മുലൂർ സ്‌മാരകത്തിലേക്കുള്ള ദൂരം.
അവലംബം
വർഗ്ഗം:സ്മാരകങ്ങൾ വർഗ്ഗം:കേരളത്തിലെ സ്മാരകങ്ങൾ വർഗ്ഗം:കേരളത്തിലെ കലാ-സാംസ്കാരികസ്ഥാപനങ്ങൾ
കെല്ലോഗ് സ്കൂൾ ഓഫ് മാനേജ്മെന്റ്
അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ നോർത്ത്‌വെസ്റ്റേൺ സർവ്വകലാശാലയുടെ ബിസിനസ് സ്കൂളാണ് കെല്ലോഗ് സ്കൂൾ ഓഫ് മാനേജ്മെന്റ് (ദി കെല്ലോഗ് സ്കൂൾ അഥവാ കെല്ലോഗ്). ഇല്ലിനോയിയിലെ എവാൻസ്റ്റെൺ പ്രധാന ക്യാമ്പസായുള്ള സ്കൂളിന് ഷിക്കാഗോ ഡൗൺടൗണിലും ഫ്ലോറിഡയിലെ മയാമിയിലും ക്യാമ്പസുകളുണ്ട്. ബിസിനസ് വീക്കിന്റെ 2013ലെ വിലയിരുത്തൽ പ്രകാരം അമേരിക്കയിലെ ഏറ്റവും മികച്ച എക്സിക്യൂട്ടീവ് എം.ബി.എ. പഠനകേന്ദ്രമാണ് കെല്ലോഗ്
കെല്ലോഗിൽ ഫുൾടൈം, പാർട്ട്ടൈം, എക്സിക്യൂട്ടീവ് എം.ബി.എ. കോഴ്സുകളുണ്ട്. ഹോങ്കോങ്, ഇസ്രയേൽ, ജർമനി, കാനഡ എന്നീ രാജ്യങ്ങളിലെ വിവിധ സർവ്വകലാശാലകളുമായി ചേർന്ന് സംയുക്ത എക്സിക്യൂട്ടീവ് എം.ബി.എ. കോഴ്സും നടത്തുന്നു. മാസ്റ്റർ ഓഫ് ബിസിനസ് അഡ്മിനിസ്ട്രേഷൻ (എം.ബി.എ.), പി.എച്ച്.ഡി., എം.ബി.എ.-ജെ.ഡി., മാസ്റ്റർ ഓഫ് മാനേജ്മെന്റ് ആൻഡ് മാനുഫാക്ച്ചറിങ് (എം.എം.എം.), എം.ബി.എ. + എം.ഇ.എം. ഇരട്ട ഡിഗ്രി എന്നിവയാണ് കെല്ലോഗ് നൽകുന്ന ബിരുദങ്ങൾ.
ചിത്രശാല
വർഗ്ഗം:നോർത്ത്‌വെസ്റ്റേൺ സർവ്വകലാശാല വർഗ്ഗം:ഇല്ലിനോയ് സംസ്ഥാനത്തെ ബിസിനസ് സ്കൂളുകൾ
ആഴ്‌വാർ
തെക്കേ ഇന്ത്യയിലെ 12 വിഷ്ണുഭക്തന്മാരായ സന്ന്യാസിമാരായിരുന്ന കവികളാണ് ആഴ്‌വാർമാരായി അറിയപ്പെട്ടിരുന്നത്(ஆழ்வார்கள்). വിഷ്ണുഭക്തന്മാരായ ആഴ്‌വാർമാരും ശിവഭക്തന്മാരായ അറുപത്തിമൂവരും ആണ്, തമിഴ് നാട്ടിൽ ഭക്തിപ്രസ്ഥാനത്തിനു കാരണമായത്. ഇവരുടെ സാഹിത്യകൃതികളുടെ മൊത്തം ശേഖരത്തെ നാലായിരം ദിവ്യപ്രബന്ധങ്ങൾ എന്നു വിളിക്കുന്നു. നാഥമുനി എന്ന വൈഷ്ണവാചാര്യൻ ആണ് നാലായിരം പ്രബന്ധങ്ങൾ ശേഖരിച്ച് പുസ്തകത്തിലാക്കിയത്.
താഴെ പറയുന്നവരാണ്, 12 ആഴ്‌വാർമാർ :
അവലംബങ്ങൾ
വർഗ്ഗം:ആഴ്‌വാർ
കെജിംകുജിക് ദേശീയോദ്യാനം
കെജിംകുജിക് ദേശീയോദ്യാനം (കെജി എന്ന ചുരുക്കപ്പേരിലും അറിയപ്പെടുന്നു) കാനഡയിലെ നോവ സ്കോഷ്യ പ്രവിശ്യയിൽ സ്ഥിതിചെയ്യുന്നതും കനേഡിയൻ നാഷണൽ പാർക്ക് സിസ്റ്റത്തിൻറെ ഭാഗവുമായ ദേശീയോദ്യാനമാണ്. ഈ ദേശീയോദ്യാനത്തിന് രണ്ട് പ്രധാന ഭാഗങ്ങളാണുള്ളത്.
പ്രധാന പാർക്ക് ക്യൂൻസ്, അന്നാപോളിസ് കൌണ്ടികൾ അതിർത്തികളായിവരുന്ന നോവ സ്കോഷ്യ പെനിൻസുലയുടെ ഉൾമേഖലയിലെ ഉയർന്ന പ്രദേശങ്ങളിലും ചെറിയ ഭാഗമായ കെജിംകുജിക് സീ സൈഡ് യൂണിറ്റ്, ക്യൂൻസ് കൌണ്ടിയിലെ അറ്റ്ലാൻറിക് തീരപ്രദേശങ്ങളിലും സ്ഥിതിചെയ്യുന്നു. ഈ ദേശീയോദ്യാനത്തിന് 404 കി.മീ2 (156 സ്ക്വയർ മൈൽ) വിസ്തീർണ്ണമാണുള്ളത്. ഉൾനാടൻ യൂണിറ്റ് കാനഡയുടെ നാഷണൽ ഹിസ്റ്റോറിക് സൈറ്റ് ആയി നിർദ്ദേശിക്കപ്പെട്ടിരിക്കുന്നു.
പയെയ
വാലെൻസിയയിൽ നിന്നുത്ഭവിച്ച ഒരു സ്പാനിഷ് അരി വിഭവമാണ് പയെയ (കറ്റാലൻ: [paeʎa, pə-]; സ്പാനിഷ്: [paeʎa]). ഇംഗ്ലീഷിൽ പയെല. ഇതൊരു പുരാതന വിഭവം ആണെങ്കിലും ഇതിന്റെ ആധുനിക രൂപം പത്തൊമ്പതാം നൂറ്റാണ്ടിന്റെ മധ്യത്തിൽ വലെൻസിയ നഗരത്തിനടുത്തുള്ള സ്പെയിനിൻറെ കിഴക്കൻ തീരത്തുള്ള അൽബുഫെറ ലാഗൂണിനു ചുറ്റുമുള്ള പ്രദേശത്താണ് ഉത്ഭവിച്ചത്.
അടിസ്ഥാന പാചക രീതികൾ
വലൻസിയയിലെ പാരമ്പര്യമനുസരിച്ച്, പൈൻ കോണുകൾക്കൊപ്പം ഓറഞ്ചിന്റെയും പൈൻ വൃക്ഷങ്ങളുടെയും ശാഖകൾ ഇന്ധനമായി ഉപയോഗിച്ചുകൊണ്ട് തുറന്ന തീയിൽ പയെയ പാചകം ചെയ്യുന്നു. ഈ ഇന്ധനങ്ങൾ പുറപ്പെടുവിക്കുന്ന സുഗന്ധമുള്ള പുക പയെയയിൽ വ്യാപിക്കുന്നു. കൂടാതെ, ഭക്ഷണം കഴിക്കുന്ന അതിഥികൾ പരമ്പരാഗതമായി പ്ലേറ്റുകളിൽ വിളമ്പുന്നതിന് പകരം ചട്ടിയിൽ നിന്ന് നേരിട്ട് ഭക്ഷണം കഴിക്കുന്നു.
ആർട്ടിസ്റ്റ്
കഥാതന്തു
നോവലിൽ മുംബൈ ഫൈൻ ആർട്സ് കോളജാണ് പശ്ചാത്തലമാക്കിയിരിക്കുന്നത്. ചലച്ചിത്രത്തിൽ തിരുവനന്തപുരം ഫൈൻ ആർട്സ് കോളജ് പശ്ചാത്തലമാക്കിയിരിക്കുന്നു. വിവാഹം കഴിക്കാതെ ഒരുമിച്ചു ജീവിക്കുന്നവരുടെ കഥയാണ് ചിത്രം പറയുന്നത്. തമിഴ് ബ്രാഹ്മണ പെൺകുട്ടിയായ ഗായത്രിയെയാണ് ആൻ അവതരിപ്പിക്കുന്നത്. വാഹനാപകടത്തിൽ അന്ധനായ ചിത്രകാരനെ (മൈക്കേൽ) ഫഹദ് അവതരിപ്പിക്കുന്നു. യാഥാസ്ഥിതിക ചുറ്റുപാടിൽനിന്നും വന്ന ഗായത്രിയും മൈക്കേലും അവിവാഹിതരായി ഒന്നിച്ചു ജീവിക്കുന്നു.
പയെയ
അടിസ്ഥാന പാചക രീതികൾ
ചില പാചകക്കുറിപ്പുകൾ പയെയയെ മൂടി പാചകം ചെയ്ത ശേഷം ഒന്നുകൂടി നന്നായി യോജിച്ചുവരാൻ അഞ്ച് മുതൽ പത്ത് മിനിറ്റ് വരെ വച്ചിരിക്കുന്നു.
ആർട്ടിസ്റ്റ്
പുറത്തേക്കുള്ള കണ്ണികൾ
വർഗ്ഗം:ശ്യാമപ്രസാദ് സംവിധാനം ചെയ്ത ചലച്ചിത്രങ്ങൾ വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
പയെയ
അടിസ്ഥാന പാചക രീതികൾ
പയെയ പാചകം ചെയ്ത ശേഷം, ചട്ടിയുടെ അടിയിൽ വറുത്ത അരിയുടെ ഒരു പാളി ഉണ്ടാകാം. അത് വലൻസിയൻ ഭാഷയിൽ സോക്രറാറ്റ് എന്നറിയപ്പെടുന്നു. ഒരു ബർണറിലോ തുറന്ന തീയിലോ പയെയ പാകം ചെയ്യുമ്പോൾ ഈ പാളി വികസിക്കുന്നു. ഇത് പരമ്പരാഗതമായി (ഇത് കരിഞ്ഞുപോകാത്തിടത്തോളം) വലൻസിയ സ്വദേശികൾ ആസ്വദിച്ച് കഴിക്കുന്നു.
സീഫുഡ് പയെയ
വലെൻസിയയിലും ഈ ഡിഷ്വിന് പാചകക്കുറിപ്പുകൾ ഏതാണ്ട് വ്യത്യാസപ്പെട്ടിരിക്കുന്നു.
മിക്സ്ഡ് പയെയ
എണ്ണമയമുള്ള പയെയ പാചകക്കുറിപ്പുകളും ഉണ്ട്. ഇവയിൽ കൂടുതലും സാധാരണയാണ്. വ്യക്തിഗത മുൻഗണനകളെയും പ്രാദേശിക സ്വാധീനങ്ങളെയും വളരെ കൂടുതലായി ഇത് ആശ്രയിച്ചിരിക്കുന്നു. എന്നിരുന്നാലും ഉപ്പ്, കുങ്കുമം, വെളുത്തുള്ളി എന്നിവ എപ്പോഴും ഇതിൽ ഉൾപ്പെടുന്നു.
സമാന വിഭവങ്ങൾ
പരമ്പരാഗത പാചകക്കുറിപ്പുകളിൽ 'പാലെ വാലൻസിയാന', 'പാലെ ഡി മാസിസ്കോ' തുടങ്ങിയവ പോലെ  അർറോസ് നെഗ്രെ ', 'അർറോസ് അൽ ഫോം',  അർറോസ് എ ബൻഡ, അർറോസ് അംബ് ഫെസോൾസ് ഐ നപ്സ് എന്നിവയിൽ ''വലെൻസിയാൻ പാചകരീതി പോലെ സാമ്യത കാണുന്നു. ഫിഡുവാ പയെയയുടെ വേവിച്ച നൂഡിൽ വിഭവങ്ങളാണ്. അല്ലിയോലി സോസ് ഉപയോഗിച്ച് ഇത് ഉപയോഗിക്കുന്നു.
അത്തരത്തിലുള്ള മറ്റ് വിഭവങ്ങൾ താഴെ പറയുന്നവയാണ്.
ബാഹ്യ ലിങ്കുകൾ
വർഗ്ഗം:ദേശീയ വിഭവങ്ങൾ
ബാങ്കോക്ക് സമ്മേളനം
1942 ജൂൺ 15 ന് ബാങ്കോക്കിൽ ഇന്ത്യൻ നാഷനലിസ്റ്റ് ഗ്രൂപ്പുകളും ഇന്ത്യൻ ഇൻഡിപെൻഡൻസ് ലീഗും ചേർന്ന ഒരു സമ്മേളനമാണ് ബാങ്കോക്ക് സമ്മേളനം. അഖിലേന്ത്യാ ഇൻഡിപെൻഡൻസ് ലീഗിന്റെ രൂപീകരണ പ്രഖ്യാപിക്കുന്നതിന് വേണ്ടിയാണ് ഈ സമ്മേളനം കൂടിയത്. സ്വാതന്ത്ര്യ സമരത്തിൽ ലീഗിന്റെ പങ്ക് നിർണയിക്കാൻ ശ്രമിച്ച ബാങ്കോക്ക് പ്രമേയങ്ങൾ എന്നറിയപ്പെട്ടിരുന്ന മുപ്പത്തിയഞ്ച് സെറ്റ് പരിപാടിയുടെ ലീഗാണ് സമ്മേളനം കൂടുതലായി കണ്ടത്. ഇന്ത്യൻ നാഷണൽ ആർമിയുമായുള്ള ബന്ധം, ജപ്പാനീസ് പിന്തുണ ലഭിക്കാനുള്ള കാരണവും വ്യവസ്ഥകളും മറ്റും ഈ സമ്മേളനം വ്യക്തമാക്കുന്നു.
ഇന്ത്യൻ ഇൻഡിപെൻഡൻസ് ലീഗ്
1920 മുതൽ 1940 വരെ ഇന്ത്യൻ സ്വാതന്ത്ര്യസമരക്കാർ ഇന്ത്യയിലെ ബ്രിട്ടീഷ് സാമ്രാജ്യഭരണം നീക്കം ചെയ്യുന്നതിനായി ഇന്ത്യയ്ക്ക് പുറത്തുള്ളവരെ സംഘടിപ്പിക്കുന്ന ഒരു രാഷ്ട്രീയ സംഘടനയായിരുന്നു ഇന്ത്യൻ ഇൻഡിപെൻഡൻസ് ലീഗ്. 1928 ൽ സുഭാസ് ചന്ദ്ര ബോസ്, ജവഹർലാൽ നെഹ്രു എന്നിവർ സ്ഥാപിച്ച സംഘടനയായിരുന്നു എന്ന് ചില രേഖകൾ സൂചിപ്പിക്കുന്നു.
ആദ്യ ഇന്ത്യൻ നാഷണൽ ആർമി
ഇന്ത്യൻ നാഷണൽ ആർമി ആദ്യമായി രൂപീകരിച്ചത് ക്യാപ്റ്റൻ മോഹൻ സിങ്ങിന്റെ കീഴിൽ ജാപ്പനീസ് സഹായത്തോടെ ആയിരുന്നു. സിംഗപ്പൂരിലെ യുദ്ധത്തിന്റെ പതനത്തിനു ശേഷമാണ് ആദ്യ ഐ.എൻ.എ. രൂപം കൊണ്ടത്.
ഫയർഫോക്സിന്റെ ചരിത്രം
മോസില്ല ബ്രൗസറിന്റെ പരീക്ഷണ ശാഖയായി ഡേവ് ഹയാറ്റും ബ്ലെയ്ക്ക് റോസ്സും ചേർന്ന് ആരംഭിച്ച പദ്ധതിയാണ് മോസില്ല ഫയർഫോക്സ്.
2004 നവംബർ 9നായിരുന്നു ഫയർഫോക്സ് 1.0 പുറത്തിറങ്ങിയത്. പിന്നീട് 2005 നവംബർ 29നു ഫയർഫോക്സ് 1.5 പുറത്തിറങ്ങി. പതിപ്പ് 2.0 2006 ഒക്റ്റോബർ 24നു പുറത്തിറങ്ങി. പതിപ്പ് 3.0, 3.5, 3.6 എന്നിവ യഥാക്രമം 2008 ജൂൺ 17, 2009 ജൂൺ 30, 2010 ജനുവരി 21 എന്നീ തിയ്യതികളിൽ പുറത്തിറങ്ങി. ഫയർഫോക്സ് 4.0 പുറത്തിറങ്ങിയത് 2011 മാർച്ച് 22നായിരുന്നു. പതിപ്പ് 5.0 മുതൽ ഫയർഫോക്സ് സത്വര പ്രകാശന ചക്രം സ്വീകരിച്ചു. ആറാഴ്ച കൂടുന്ന ചൊവ്വാഴ്ചകളിൽ പുതിയ പ്രധാന പതിപ്പിറക്കുക എന്നതാണ് ഈ രീതി.
2014 മേയ് 9നു പുറത്തിറങ്ങിയ ഫയർഫോക്സ് 29.0.1 ആണ് നിലവിൽ ഏറ്റവും പുതിയ പതിപ്പ്.
ബാങ്കോക്ക് സമ്മേളനം
ബാങ്കോക്ക് പരിഹാരങ്ങൾ
പ്രമേയത്തിന്റെ ആമുഖം പ്രസ്താവന:
ഫയർഫോക്സിന്റെ ചരിത്രം
നാമകരണം
മോസില്ല സ്വീറ്റിന്റെ പരീക്ഷണ ശാഖയായി ഫയർഫോക്സ് ആരംഭിക്കുമ്പോൾ എം/ബി (മോസില്ല/ബ്രൗസർ) എന്നായിരുന്നു പദ്ധതി നാമം. പിന്നീട് വികസന ശേഷം പ്രകാശനത്തിനുള്ള ബൈനറികൾ തയ്യാറായപ്പോൾ 2002 സെപ്റ്റംബറിൽ ഫീനിക്സ് എന്ന പേരിലായിരുന്നു ഈ ബ്രൗസർ പുറത്തിറക്കിയത്. 2003 ഏപ്രിൽ 14 വരെയും ഫീനിക്സ് എന്നു തന്നെയായിരുന്നു ബ്രൗസറിന്റെ പേര്. പിന്നീട് ബയോസ് നിർമ്മാതാക്കളായ ഫീനിക്സ് ടെക്നോളജീസുമായി പകർപ്പവകാശ പ്രശ്നം വരികയും ബ്രൗസറിന് ഫയർബേഡ് എന്ന പേരു നൽകുയും ചെയ്തു. ഫീനിക്സ് ഫസ്റ്റ് വെയർ കണക്റ്റ് എന്ന പേരിൽ ഫീനിക്സ് ടെക്നോളജീസിനു മുമ്പേ ഒരു ബയോസ് അധിഷ്ഠിത ബ്രൗസർ ഉണ്ടായിരുന്നു.
ബാങ്കോക്ക് സമ്മേളനം
അവലംബം
വർഗ്ഗം:ഇന്ത്യൻ നാഷണൽ ആർമി വർഗ്ഗം:ഇന്ത്യൻ സ്വാതന്ത്ര്യസമരം
ഫയർഫോക്സിന്റെ ചരിത്രം
നാമകരണം
എന്നാൽ ഫയർബേഡ് എന്ന പേരിൽ മുമ്പേ ഒരു ഡാറ്റാബേസ് സെർവർ ഉള്ളതിനാൽ പേരുമാറ്റാൻ വീണ്ടും മോസില്ലക്ക് മേൽ സമ്മർദ്ദമുണ്ടായി. എന്നാൽ ആശയക്കുഴപ്പം ഒഴിവാക്കാൻ എല്ലായ്പ്പോഴും മോസില്ല ഫയർബേഡ് എന്നുപയോഗിക്കാം എന്ന നിലപാടായിരുന്നു മോസില്ലയുടേത്. ഫയർബേഡ് സമൂഹത്തിൽ നിന്നുംള്ള സമ്മർദ്ദം ശക്തമായതിനെ തുടർന്ന് 2004 ഫെബ്രുവരി 9നു ബ്രൗസറിന്റെ പേര് മോസില്ല ഫയർഫോക്സ് എന്നാക്കി മാറ്റി. ഫയർബേഡ് എന്നതിനു സമാനമായ പേരായിരുന്നു മോസില്ലയുടെ ലക്ഷ്യം.
ചുവന്ന പാണ്ടയുടെ മറ്റൊരു പേരാണ് ഫയർഫോക്സ്. പേരിന്റെ കാര്യത്തിൽ തുടർന്ന് പ്രശ്നങ്ങളൊന്നും ഉണ്ടാകാതിരിക്കാൻ ഫയർഫോക്സ് എന്ന പേര് ട്രേഡ് മാർക്കായി രജിസ്റ്റർ ചെയ്യാൻ മോസില്ല തീരുമാനിച്ചു. അതിനായി യുനൈറ്റഡ് സ്റ്റേറ്റ്സ് പേറ്റന്റ് ആൻഡ് ട്രേഡ്മാർക്ക് ഓഫീസിൽ മോസില്ല അപേക്ഷ നൽകി. എന്നാൽ ബ്രിട്ടണിൽ ചാൾട്ടൺ കമ്പനി സോഫ്റ്റ്‌വെയറിനായി മുമ്പേ ഫയർഫോക്സ് എന്ന പേര് രജിസ്റ്റർ ചെയ്തിരുന്നതിനാൽ മോസില്ലയുടെ അപേക്ഷ നീണ്ടുപോയി. എന്നാൽ യൂറോപ്പിൽ ഈ പേരുപയോഗിക്കാൻ ചാൾട്ടൺ അനുവാദം കൊടുത്തതോടെ ഈ പ്രശ്നം പരിഹരിക്കപ്പെട്ടു.
ചെറുകുളത്തൂർ
കോഴിക്കോട് ജില്ലയിലെ പെരുവയൽ ഗ്രാമപഞ്ചായത്തിൽ ഉൾപ്പെടുന്ന പ്രദേശമാണ് ചെറുകുളത്തൂർ. കോഴിക്കോട് നഗരത്തിനു കിഴക്ക് ഭാഗത്തായി ഏകദേശം 16 കിലോമീറ്റർ അകലെയാണ് ഈ ഗ്രാമം. ഇന്ത്യയിലെ ആദ്യത്തെ നേത്രദാന ഗ്രാമം എന്നറിയപ്പെടുന്ന ചെറുകുളത്തൂർ, ഇന്ന് സമ്പൂർണ അവയവദാന ഗ്രാമം കൂടിയാണ്. ചെറുകുളത്തൂരിലെ പുരോഗമന സംഘടനകളുടെ അകമഴിഞ്ഞ സഹായത്തോടെ, രാഷ്ട്രീയത്തിനതീതമായി, നേത്രദാന / അവയവദാന പ്രവർത്തനങ്ങൾക്ക് നേതൃത്വം നൽകുന്നത് പ്രദേശത്തെ ഏറ്റവും വലിയ വായനശാലയായ സഖാവ്: കെ പി ഗോവിന്ദൻ കുട്ടി സ്മാരകവായനശാലയുടെ പ്രവർത്തകരാണ്.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ദ എസ്കേപ്ഡ് കോക്ക്
ഇംഗ്ലീഷ് സാഹിത്യകാരൻ ഡി. എച്ച്. ലോറൻസിന്റെ ഒരു ലഘുനോവൽ ആണ് ദ എസ്കേപ്ഡ് കോക്ക് (The Escaped Cock) അഥവാ രക്ഷപെട്ട പൂവൻകോഴി. ലോറൻസിന്റെ പൂർത്തീകരിക്കപ്പെട്ട കഥകളിൽ അവസാനത്തേതാണിത്. യേശുക്രിസ്തുവിന്റെ ഉയിർത്തെഴുന്നേല്പിനെക്കുറിച്ചുള്ള ക്രിസ്തീയസങ്കല്പത്തിന്റെ പുനരാവിഷ്കരണം എന്ന മട്ടിലാണ് ഈ കൃതി എഴുതിയിരിക്കുന്നത്. രണ്ടു ഭാഗങ്ങൾ അടങ്ങിയ ഇതിന്റെ ആദ്യഭാഗം 1927-ലും രണ്ടാം ഭാഗം 1929-ലും ആണ് ലോറൻസ് എഴുതിയത്. രചയിതാവ് കൊടുത്ത വിവാദപരമായ പേരിനു പകരം ദ മേൻ ഹൂ ഡൈഡ് എന്ന് പേരിലും പിൽക്കാലപ്രസാധകർ ഇതു പ്രസിദ്ധീകരിച്ചിട്ടുണ്ട്. അല്പജീവൻ ബാക്കി നിൽക്കെ സംസ്കരിക്കപ്പെട്ട യേശു ശവക്കല്ലറയിൽ സ്വാഭാവികമായി ഉയിർത്തെഴുന്നേറ്റതായി ചിത്രീകരിക്കുന്ന ലോറൻസ്, തന്റെ മരണത്തിലേക്കു നയിച്ച പ്രഘോഷണത്തിന്റെയും ത്യാഗനിർഭരമായ ദൗത്യത്തിന്റേയും സ്മരണ ഉയർത്തഴുന്നേറ്റ യേശുവിന് അനിഷ്ടകരമാകുന്നതായും തുടർന്ന് വിരക്തിയുടെ വിപരീതദിശയിൽ അദ്ദേഹം സായൂജ്യം കണ്ടെത്തുന്നതായും സങ്കല്പിക്കുന്നു.
"രക്ഷപെട്ട പുവൻകോഴി" എന്ന പേരിനു പിന്നിലുള്ള കഥ, ഈ ലഘുനോവലിന്റെ ആദ്യഖണ്ഡത്തിലാണുള്ളത്. യെരുശലേമിൽ യേശുവിന്റെ സംസ്കാരസ്ഥാനത്തിനടുത്തു ജീവിച്ചിരുന്ന ഒരു പാവപ്പെട്ട കൃഷിക്കാരൻ, വീടിനു മുന്നിൽ നീണ്ട ചരടിൽ കെട്ടിയിട്ടു വളർത്തിയിരുന്നതാണ് "രക്ഷപെട്ട പൂവൻകോഴി". ഉയിർത്തെഴുന്നേറ്റ യേശുവിന് ഭോഗവിരക്തിയുടെ എതിർദിശയിലുള്ള സായൂജ്യത്തിന്റെ മാർഗ്ഗത്തിൽ വഴികാട്ടിയാകുന്നത്, രക്ഷപെട്ട പൂവൻകോഴിയാണ്. തുടർന്ന് ദേശാടകനാകുന്ന യേശു കഥയുടെ രണ്ടാം ഭാഗത്ത് മദ്ധ്യധരണിയുടെ തീരത്തെ ഒരു മുനമ്പിലെത്തുന്നു. അവിടെ ഈജിപ്തിലെ ഐസിസ് ദേവിക്കു പ്രതിഷ്ഠിച്ചിരുന്ന ക്ഷേത്രത്തിൽ ഐസിസിന്റെ ഉപാസനയിൽ മുഴുകി അവിവാഹിതയായി ജീവിച്ചിരുന്ന 27 വയസ്സുള്ള പുരോഹിതയെ അദ്ദേഹം കണ്ടുമുട്ടുന്നു.
ഐസിസിനു നഷ്ടപ്പെടുകയും അവൾ തേടി നടക്കുകയും ചെയ്തിരുന്ന കാമുകൻ ഓസൈറിസായി യേശുവിനെ കാണുന്ന പുരോഹിത യേശുവുമായി അടുക്കുന്നു. ആ ബന്ധത്തിൽ തന്റെ "ജീവന്റേയും ഉയിർപ്പിന്റേയും ബീജം വിതച്ച" യേശു, പുരോഹിതയുടെ അമ്മ അവരുടെ റോമാക്കാരൻ കാര്യസ്ഥന്റേയും അടിമകളുടേയും സഹായത്തോടെ തന്റെ ജീവനൊടുക്കാൻ ഒരുങ്ങുന്നതറിഞ്ഞ് ഒരു നൗകയിൽ രക്ഷപെടുന്നു. നൗകയിലിരിക്കുമ്പോൾ അവന്റെ മനോഗതം ഈവിധമായിരുന്നു: "എന്റെ ഉണ്മയുടെ ഹൃദയത്തിൽ അവൾ എനിക്കു പ്രിയപ്പെട്ടവളാണ്. പക്ഷേ  ഇഴയുന്ന സുവർണ്ണസർപ്പം, എന്റെ വൃക്ഷത്തിന്റെ വേരിൽ നിദ്രകൊള്ളാനായി വീണ്ടും ചുരുളുകയാണ്. അതിനാൽ നൗക എന്നെ കൊണ്ടു പോകട്ടെ.  നാളെ മറ്റൊരു ദിവസമാണല്ലോ."
ഈ കൃതി ഒരിടത്തും യേശുവിനെ പേരെടുത്തു പറയുന്നില്ല. "മരിച്ച മനുഷ്യൻ" (ദ മേൻ ഹൂ ഡൈഡ്) എന്ന പേരാണ് ഇതിൽ യേശുവിനെ സൂചിപ്പിക്കുന്നത്.
നിരൂപണം
ക്രിസ്തുചരിതത്തിന്റെ പേഗൻ അട്ടിമറി (pagan subversion) എന്ന് ഈ കഥ വിശേഷിപ്പിക്കപ്പെട്ടിട്ടുണ്ട് എന്നാൽ ക്രിസ്തുവിൽ ജീവിച്ചുകൊണ്ട് അദ്ദേഹത്തെ എതിർക്കുകയോ സ്നേഹിക്കുകയോ ചെയ്യാമെന്നും ക്രിസ്തുവിൽ നിന്ന് ഓടിയൊളിക്കുന്നതാണു തെറ്റെന്നും മലയാളത്തിലെ സാഹിത്യചിന്തകൻ കെ.പി. അപ്പൻ, ഈ കഥയുടെ പശ്ചാത്തലത്തിൽ നിരീക്ഷിച്ചിട്ടുണ്ട്. ക്രിസ്തുവിൽ ജീവിച്ചുകൊണ്ട് അദ്ദേഹത്തെ എതിർക്കുകയും അദ്ദേഹത്തിനെതിരെ ഹൃദയം കഠിനമാക്കുകയും ചെയ്തവരുടെ മാതൃകയായി അപ്പൻ ഡി. എച്ച്. ലോറൻസിനെ കാണുന്നു.
കുറിപ്പുകൾ
"But the gold and flowing serpent is coiling up again, to sleep at the root of my tree."
അവലംബം
വർഗ്ഗം:ഇംഗ്ലീഷ് നോവലുകൾ
ക്യൂബൻ ഇഗ്വാന
വംശനാശ ഭീഷണി നേരിടുന്ന ഒരു ഉരഗമാണ് ക്യൂബൻ ഇഗ്വാന(Cuban rock iguana ). Cyclura nubila nubila എന്ന ശാസ്ത്ര നാമത്തിൽ അറിയപ്പെടുന്ന ഈ ഉരഗത്തെ ക്യൂബ യിലും ചുറ്റുമുള്ള ചെറു ദ്വീപുകളിലും കണ്ടുവരുന്നു.
ഇഗ്വാനകളുടെ കുടുംബത്തിൽ അംഗമായ ഇത് സൈക്ലൂര (Cyclura) ജനുസ്സിലാണ് ഉൾപ്പെടുന്നത്.
ആവാസം
വരണ്ട കള്ളിച്ചെടികൾ കാണപ്പെടുന്ന തീരപ്രദേശങ്ങളിലും വരണ്ട ഉൾപ്രദേശങ്ങളിലും ഇവ കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ഉരഗങ്ങൾ വർഗ്ഗം:ഇഗ്വാനകൾ വർഗ്ഗം:ക്യൂബയിലെ ജന്തുജാലം
അസലി
ക്വാബെന ഗ്യാൻസാ സംവിധാനം ചെയ്ത് 2018-ൽ പുറത്തിറങ്ങിയ ഘാന നാടക ചിത്രമാണ് അസലി. 92-ാമത് അക്കാദമി അവാർഡിൽ മികച്ച അന്താരാഷ്ട്ര ഫീച്ചർ ഫിലിമിനുള്ള ഘാന എൻട്രിയായി ഇത് തിരഞ്ഞെടുക്കപ്പെട്ടു. പക്ഷേ അത് നാമനിർദ്ദേശം ചെയ്യപ്പെട്ടില്ല. മികച്ച ഇന്റർനാഷണൽ ഫീച്ചർ ഫിലിം ഓസ്‌കാറിന് ഘാന ആദ്യമായി ഒരു ചിത്രം സമർപ്പിച്ചു.
അവാർഡുകൾ
2018-ലെ ഘാന മൂവി അവാർഡിൽ 15 വിഭാഗങ്ങളിലായി ചിത്രം നാമനിർദ്ദേശം ചെയ്യപ്പെട്ടു. 2019 ഗോൾഡൻ മൂവി അവാർഡ്‌സിൽ ഇതിന് 19 നോമിനേഷനുകൾ ലഭിച്ചു.
ഇന്ത്യൻ കൌൺസിൽ ആക്ട്‌ 1861
ബ്രിട്ടിഷ് ഭരണാധികാരികൾ ജനങ്ങളുമായി കൂടിയാലോചിച്ചാണ് ഭരണം നടത്തേണ്ടത് എന്ന തത്ത്വം ആദ്യമായി അവതരിപ്പിച്ചത് ഈ നിയമം മുഖേനയാണ്. വികേന്ദ്രീകരണ പ്രക്രിയ തുടങ്ങുന്നത് 1861-ലെ ഇന്ത്യൻ കൗൺസിൽ നിയമം പാസ്സാക്കപ്പെടുന്നതോടുകൂടിയാണ്. 1858-ലെ ഇന്ത്യാ ഗവൺമെൻറ് നിയമത്തിൻറെ എല്ലാ കുറവുകളും പരിഹരിക്കാനുള്ള ഒരു ശ്രമമാണ് 1861-ലെ ഇന്ത്യൻ കൗൺസിൽ ആക്ടിലൂടെ ചെയ്തത്.
ഺവർഗം
ഺ|വർത്സ്യമായ 'ട'കാരം (ഺ), ഩ|വർത്സ്യമായ 'ന'കാരം (ഩ) എന്നീ സ്വതസ്സിദ്ധമായ ലിപികളില്ലാത്ത രണ്ട് വ്യഞ്ജനാക്ഷരങ്ങളെ മലയാള അക്ഷരമാലയിൽ വർഗീകരിച്ചുകാണിക്കുന്നതിനായി വൈയാകരണന്മാർ  ഉപയോഗിക്കുന്ന വ്യഞ്ജനാക്ഷരവർഗമാണ് ഺവർഗം.
അടിസ്ഥാനവ്യഞ്ജനാക്ഷരങ്ങളെ 'ക', 'ച', 'ട', 'ത', 'പ' എന്നിങ്ങനെ അഞ്ചു വർഗങ്ങളായി മാത്രമേ സംസ്കൃതസംബന്ധികളായ ഭാരതീയഭാഷകളുടെ അക്ഷരമാലകളിൽ തരംതിരിച്ചിട്ടുള്ളൂ.. സ്വതസ്സിദ്ധമായ ലിപികളില്ലാത്തതും എന്നാൽ ഉച്ചാരണത്തിൽ നിലനിൽക്കുന്നതുമായ ഺ|വർത്സ്യമായ 'ട'കാരം (ഺ), ഩ|വർത്സ്യമായ 'ന'കാരം (ഩ)  എന്നീ അക്ഷരങ്ങളെ ഉൾപ്പെടുത്തിക്കൊണ്ടുള്ള ഒരു വർഗം അക്ഷരമാലകളിലില്ല. എന്നാൽ, വ്യാകരണഗ്രന്ഥങ്ങളായ ലീലാതിലകത്തിലും കേരളപാണിനീയത്തിലും മലയാളത്തിലെ ഇത്തരം അധികസ്വനിമങ്ങൾ പരാമർശിക്കപ്പെടുന്നുണ്ട്. ഈ വർഗത്തിലുള്ള ഖരമായ ഺ-യുടെ ഇരട്ടിപ്പായ റ്റ എന്ന കൂട്ടക്ഷരവും അനുനാസികമായ ഩ (പന, വനം എന്ന വാക്കുകളിൽ ഉൾപ്പെടുന്ന 'ന'കാരം) എന്ന അക്ഷരവും മലയാളത്തിൽ ധാരാളമായി ഉപയോഗിക്കപ്പെടുന്നുണ്ട്. ഩ|വർത്സ്യമായ 'ന'കാരം (ഩ), ഺ|വർത്സ്യമായ 'ട'കാരം (ഺ) എന്നിവ സംയോജിച്ചുണ്ടാകുന്ന ന്റ എന്ന കൂട്ടക്ഷരവും മലയാളത്തിൽ വ്യാപകമായി ഉപയോഗിക്കപ്പെടുന്നു.
അവലംബം
വർഗ്ഗം:വ്യഞ്ജനവർഗ്ഗങ്ങൾ
അനന്യ പാണ്ഡെ
അനന്യ പാണ്ഡേ (ജനനം 30 ഒക്ടോബർ 1998) ഹിന്ദി സിനിമകളിൽ പ്രവർത്തിക്കുന്ന ഒരു ഇന്ത്യൻ നടിയാണ്. നടൻ ചങ്കി പാണ്ഡേയുടെ മകളാണ്. 2019-ൽ സ്റ്റുഡന്റ് ഓഫ് ദി ഇയർ 2 എന്ന ചിത്രത്തിലൂടെ അഭിനയരംഗത്ത് അരങ്ങേറ്റം കുറിച്ചു, അതേ വർഷം തന്നെ പതി പട്‌നി ഔർ വോ എന്ന ചിത്രത്തിലെ ഒരു വേഷം. ഈ പ്രകടനങ്ങൾ അവർക്ക് 65-ാമത് ഫിലിംഫെയർ അവാർഡുകളിൽ മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡ് നേടിക്കൊടുത്തു.
2022-ൽ, ഗെഹ്‌റൈയാനിലെ ടിയ എന്ന കഥാപാത്രത്തിന്റെ പ്രകടനത്തിന് അവർക്ക് അംഗീകാരവും പ്രശംസയും ലഭിച്ചു.
ആദ്യകാല ജീവിതം
1998 ഒക്ടോബർ 30 നാണ് പാണ്ഡെ ജനിച്ചത് നടൻ ചങ്കി പാണ്ഡേയ്ക്കും വസ്ത്രാലങ്കാരം ഭാവ്ന പാണ്ഡയ്ക്കും. 2017 വരെ ധീരുഭായ് അംബാനി ഇന്റർനാഷണൽ സ്കൂളിൽ പഠിച്ചു. 2017-ൽ പാരീസിൽ നടന്ന വാനിറ്റി ഫെയറിന്റെ ലെ ബാൽ ഡെബ്യൂട്ടന്റസ് ഇവന്റിൽ അവർ പങ്കെടുത്തു.
എസ്.എൻ. സദാശിവൻ
ഒരു എഴുത്തുകാരനും സാമൂഹിക ചരിത്രകാരനും പൊതു - ആസൂത്രണ ഭരണ വിദഗ്ദ്ധനുമായിരുന്നു '''എസ്.എൻ. സദാശിവൻ''' (1926-2006) കേരളത്തിൽ പൊതുഭരണം പഠിപ്പിക്കുന്ന കേരള ഇൻസ്റ്റിറ്റ്യൂട് ഓഫ് പബ്ലിക് അഡ്മിനിസ്റ്റ്രേഷന്റെ സ്ഥാപനത്തിനായി പ്രവർത്തിച്ചു. ഇന്ത്യയിലെ സിവിൽ സർവീസ് പഠനകേന്ദ്രങ്ങളായ ലാൽ ബഹാദൂർശാസ്ത്രി നാഷണൽ അക്കാദമി ഓഫ് അഡ്മിനിസ്റ്റ്രേഷനിൽ പ്രഫസറായി സേവനം അനുഷ്ഠിച്ചു.
ജീവിതരേഖ
സാമൂഹിക പ്രവർത്തകനായ എം.സി. നാരായണന്റെ മകനായി 1926 ൽ മാവേലിക്കരയിലെ കല്ലുമലയിൽ ജനിച്ചു. പാപ്പിയെന്നായിരുന്നു അമ്മയുടെ പേര്. അദ്ധ്യാപികയായിരുന്നു അവർ. മാവേലിക്കരയുടെ തൊട്ടടുത്ത ഗ്രാമമായ ഉളുന്തിയായിരുന്നു അവരുടെ ദേശം.
ശിവാനന്ദൻ, സദാശിവൻ, സരസമ്മ (ലീല) എന്നിങ്ങനെ മൂന്നു മക്കളായിരുന്നു എംസി - പാപ്പി ദമ്പതികൾക്ക്. മൂത്തത് ശിവാനന്ദൻ. രണ്ടാമത്തെ ആളായിരുന്നു സദാശിവൻ. മാവേലിക്കര ബിഷപ്പ് ഹോഡ്ജസ് ഇംഗ്ലിഷ് സ്കൂളിലായിരുന്നു ശിവാനന്ദനും സദാശിവനും പഠിച്ചത്. അതായിരുന്നു അക്കാലത്തെ പ്രധാന സ്കൂൾ. ഇംഗ്ലിഷുകാരായ അദ്ധ്യാപകരായിരുന്നു അവിടുത്തെ പ്രധാനികൾ. ക്രൈസ്തവ സഭയുടെ കീഴിലായിരുന്നു സ്കൂൾ.
സദാശിവൻ പത്താം ക്ലാസ്സ് (പഴയ സിക്ത് ഫോറം) പരീക്ഷക്കു തയ്യാറാകുന്നതിനിടയിൽ സ്കൂൾ മാനേജുമെൻ്റും എംസി നാരായണനുമായി എന്തോ തർക്കം ഉടലെടുത്തു. ആ തർക്കം വളർന്ന് സദാശിവൻ്റെ വിദ്യാഭ്യാസം മുറിയുന്നതിനുമിടയാക്കി. അദ്ദേഹം സ്കൂളിൽ നിന്നു പുറത്താക്കപ്പെട്ടു.
തുടർന്ന് ജ്യേഷ്ഠൻ അദ്ദേഹത്തെ മദ്രാസ്സിൽ കൊണ്ടുപോയി പഠിപ്പിച്ചു. മെട്രിക്കുലേഷൻ പരീക്ഷ തമിഴ്നാട്ടിൽ നിന്നും വിജയകരമായി അദ്ദേഹം പൂർത്തിയാക്കി.
തുടർന്നു കർണ്ണാടകയിലും പൂനെയിലും പഠനം തുടർന്നു. പൂനെ സർവ്വകലാശാലയിൽ നിന്ന് ബി.എ. (ഹോണേഴ്സ്), ധനതത്വശാസ്ത്രത്തിൽ എം.എ., നിയമ ബിരുദം, ഡോക്റ്ററേറ്റ് എന്നിവ കരസ്ഥമാക്കി.
അവലംബം
വർഗ്ഗം:എഴുത്തുകാർ വർഗ്ഗം:ചരിത്രകാരന്മാർ വർഗ്ഗം:1926-ൽ ജനിച്ചവർ വർഗ്ഗം:2006-ൽ മരിച്ചവർ
സഫ്ദർഹാശ്മി ഗ്രന്ഥാലയം
കണ്ണൂർ ജില്ലയിലെ മയ്യിൽ പഞ്ചായത്തിൽ തായംപൊയിൽ പ്രദേശത്ത് പ്രവർത്തിക്കുന്ന എ ഗ്രേഡ് ഗ്രന്ഥാലയമാണ് സഫ്ദർ ഹാശ്മി സ്മാരക വായനശാല അൻഡ് ഗ്രന്ഥാലയം1988 ആഗസ്ത് 23 ന് രൂപീകൃതമായി.
കേരള ഗ്രന്ഥശാല സംഘം,നെഹ്രു യുവ കേന്ദ്ര,കേരള സംസ്ഥാന യുവജനക്ഷേമ ബോർഡ്,കേരള നാടൻകലാ അക്കാദമി എന്നിവയിൽ അഫിലിയേഷനുള്ള ഗ്രന്ഥശാലയാണിത്. 2011 ൽ കേരളത്തിലെ ഏറ്റവു മികച്ച ഗ്രാമീണ ഗ്രന്ഥാലയമായി കേരള ഗ്രന്ഥശാല സംഘം തെരഞ്ഞെടുത്തു.
അവലംബം
വർഗ്ഗം:കേരളത്തിലെ ഗ്രന്ഥാലയങ്ങൾ
മുകുൾ സിൻഹ
ഗുജറാത്തിലെ മനുഷ്യാവകാശ പ്രവർത്തകനും അഭിഭാഷകനുമായിരുന്നു മുകുൾ സിൻഹ. ന്യൂ സോഷ്യലിസ്റ്റ് മൂവ്മെന്റ് എന്നൊരു രാഷ്ട്രീയപ്പാർട്ടിക്കു രൂപം നൽകി. ഗുജറാത്ത് ട്രേഡ് യൂണിയൻ ഫെഡറേഷൻ, ജനസംഘർഷ മഞ്ച് എന്നിവയുടെ നേതൃത്വത്തിലായിരുന്നു പുതിയ പാർട്ടി.
ജനസംഘർഷ മഞ്ച്
തൊഴിൽകേസുകൾ ഏറ്റെടുത്ത് കൈകാര്യം ചെയ്യാൻ ജന സംഘർഷ് മഞ്ച് എന്ന സർക്കാറിതര സന്നദ്ധസംഘടനയ്ക്കു രൂപംനൽകി. അഹമ്മദാബാദിലെയും സംസ്ഥാന ട്രാൻസ്‌പോർട്ട് കോർപ്പറേഷനിലെയും ഡ്രൈവർമാരുടെയും കണ്ടക്ടർമാരുടെയും കുറഞ്ഞ വേതനത്തിനെതിരെ ജനസംഘർഷ മഞ്ച് ആണ് പോരാടിയത്.
ട്രൂത്ത് ഓഫ് ഗുജറാത്ത് ഡോട് കോം
കലാപങ്ങൾ കൈകാര്യം ചെയ്തതിൽ ഗുജറാത്ത് സർക്കാറിന്റെ പരാജയം പുറത്തുകൊണ്ടുവരാൻ ഭാര്യക്കും മകനുമൊപ്പം ചേർന്ന് ട്രൂത്ത് ഓഫ് ഗുജറാത്ത് ഡോട് കോം എന്ന വെബ്‌സൈറ്റ് തുടങ്ങി.
അവലംബം
വർഗ്ഗം:മനുഷ്യാവകാശപ്രവർത്തകർ
ബംഗീ ജംപിംഗ്
ഒരു ഉയരമുള്ള സ്ഥലത്തുനിന്നു നിന്ന് ഒരു വലിയ ഇലാസ്റ്റിക് ചരട് ബന്ധിപ്പിച്ചു ചാടുന്നതാണ് ബംഗീ ജംപിംഗ്. ഉയരമുള്ള സ്ഥലം സാധാരണയായി കെട്ടിടം, പാലം അല്ലെങ്കിൽ ക്രെയിൻ പോലെ ഒരു നിശ്ചിത വസ്തു ആണ്; എന്നാൽ നീങ്ങിക്കൊണ്ടിരിക്കുന്ന വസ്തുവിൽനിന്നും ചാടാം, ഭൂമിക്കു മുകളിൽ വട്ടമിടാൻ കഴിവുള്ള ഒരു ഹോട്ട് എയർ ബലൂണ് അല്ലെങ്കിൽ ഹെലികോപ്ടർ പോലുള്ളവയിൽനിന്നും ചാടാം. ഫ്രീ ഫാളിൽനിന്നും റീബൌണ്ടിൽനിന്നുമാണ് ചാടുന്ന ആൾക്കുള്ള ആസ്വാദനം. വ്യക്തി ചാടുമ്പോൾ, ഇലാസ്റ്റിക് ചരട് വലിയും എന്നിട്ട് തിരിച്ചു മുകളിലേക്ക് പോകും തിരിച്ചു താഴേക്കും, എല്ലാ കൈനറ്റിക് എനർജിയും തീരുന്നതുവരെ ഇതു തുടരും.
ചരിത്രം
ഓക്സ്ഫോർഡ് യൂണിവേഴ്സിറ്റി ഡേയ്ൻജറസ് സ്പോർട്സ് ക്ലബ് അംഗങ്ങളായ ഡേവിഡ്‌ കിർകി, സൈമൺ കീലിംഗ് എന്നിവരാണ് 250 അടി (76 മീറ്റർ) ക്ലിഫ്ടൺ സസ്പെൻഷൻ ബ്രിഡ്ജിൽനിന്നും ചാടി ആദ്യ ആധുനിക ബംഗീ ജംപിംഗ് ചെയ്തത്. ചാടിയ ശേഷം അധികംവൈകാതെ ഇരുവരേയും അറസ്റ്റ് ചെയ്തു, എങ്കിലും ഗോൾഡൻ ഗേറ്റ് ബ്രിഡ്ജ്, റോയൽ ജോർജ് ബ്രിഡ്ജ് എന്നിവടങ്ങളിൽ ചാട്ടം തുടർന്നു ബംഗീ ജംപിംഗിനെ ലോകമെമ്പാടും ശ്രദ്ധേയമാക്കി. 1982-ൽ അവർ നീങ്ങിക്കൊണ്ടിരിക്കുന്ന ക്രെയിനിൽനിന്നും ഹോട്ട് എയർ ബാലൂണിൽനിന്നും ചാടാൻ തുടങ്ങി.
സംഘടിത ബംഗീ ജംപിംഗ് ആരംഭിച്ചത് ന്യൂസിലാൻഡുകാരനായ എ ജെ ഹക്കറ്റ് 1986-ൽ ഓക്ക്‌ലൻഡിലെ ഗ്രീൻഹിത്ത് ബ്രിഡ്ജിൽനിന്നും ആദ്യ ചാട്ടം ചാടിക്കൊണ്ടാണ്. തുടർന്നു വന്ന വർഷങ്ങളിൽ എ ജെ ഹക്കറ്റ് വിവിധ പാലങ്ങളിൽനിന്നും ഈഫിൽ ടവർ ഉൾപ്പെടെയുള്ള കെട്ടിടങ്ങളിൽനിന്നും അനവധി ചാട്ടങ്ങൾ ചാടി, അതുവഴി ലോകമെമ്പാടും ഈ കായികവിനോദത്തിനോടുള്ള താൽപര്യം വളർത്തി കൊണ്ടുവന്നു, ന്യൂസിലാൻഡിലെ ദക്ഷിണ ദ്വീപായ ക്വീൻസ്ടൌണിനു സമീപം കവരോ ഗോർഗ് സസ്പെൻഷൻ ബ്രിഡ്ജിൽ ആദ്യ സ്ഥിരം വാണിജ്യ ബംഗീ ജംപിംഗ് സൈറ്റ് കവരോ ബ്രിഡ്ജ് ബംഗീ ആരംഭിച്ചു.
മറ്റൊരു വാണിജ്യ ബംഗീ ജംപിംഗ് സൈറ്റ് കേവലം 13 മീറ്റർ ഉയരക്കുറവേ ഒള്ളു, 220 മീറ്റർ ഉയരമുണ്ട് ഈ ബംഗീ ജംപിന്. ഗൈഡ് റോപ്പുകൾ ഉപയോഗിക്കാത്ത ഈ ജംപ് ഉള്ളത് സ്വിറ്റ്സർലൻഡിലെ ലോകാർനോയ്ക്ക് സമീപം വേർസാസ്ക ഡാമിലാണ്. ജെയിംസ്‌ ബോണ്ട്‌ ചിത്രമായ ഗോൾഡൻ ഐ എന്ന സിനിമയുടെ ആദ്യ സീനിൽ ഈ ജംപ് കാണിക്കുന്നുണ്ട്.
ഏറ്റവും ഉയരമുള്ള ചാട്ടം
2005 ഓഗസ്റ്റിൽ എ ജെ ഹക്കറ്റ് മക്കാവു ടവറിൽ ഒരു സ്കൈജംപ് കൂട്ടിച്ചേർത്തു, 233 മീറ്റർ (764 അടി) ഉയരമുള്ള ഇതാണ്‌ ലോകത്തിലെ ഏറ്റവും വലിയ ചാട്ടം. പക്ഷേ സ്കൈജംപ് ബംഗീ ജംപിംഗ് ആയി കണക്കാക്കാത്തതിനാൽ ഇതിനെ ബംഗീ ജംപിംഗ് ആയി അംഗീകരിച്ചില്ല. 2006 ഡിസംബർ 17-നു മക്കാവു ടവറിൽ യഥാർത്ഥ ബംഗീ ജംപിംഗ് വാണിജ്യാടിസ്ഥാനത്തിൽ ആരംഭിച്ചു. ‘ഹൈയസ്റ്റ് കോമർഷ്യൽ ബംഗീ ജംപ് ഇൻ ദി വേൾഡ്’ എന്ന ഗിന്നസ് റെക്കോർഡ്‌ ലഭിച്ചു.
സുരക്ഷയും അപകട സാധ്യതയും
ചാട്ടത്തിലുണ്ടാവുന്ന അപകടങ്ങളും ഉപകരണത്തിൻറെ തകരാറുകൾ കാരണമുണ്ടാകുന്ന അപകടങ്ങളും ബംഗീ ജംപിൽ വന്നേക്കാം. എല്ലാ സുരക്ഷാ സംവിധാനങ്ങൾ ഉണ്ടെങ്കിലും അപകടം വരാൻ സാധ്യതയുള്ള ഒരു കായിക വിനോദമാണ്‌ ബംഗീ ജംപിംഗ്.
ബംഗീ ജംപിംഗിൻറെ ചരടിൻറെ നീളത്തിൽ ശരിയായ ധാരണയില്ലെങ്കിലും ചരട് ശരിയായി പ്ലാട്ഫോരത്തിൽ ഘടിപ്പിചില്ലെങ്കിലും അപകടം സംഭവിക്കാം. ബംഗീ ജംപിൻറെ ചരട് ചാടുന്ന ആളുടെ ഭാരത്തിനു യോജിച്ചതല്ലെങ്കിലും അപകടം സംഭവിക്കാം. ചാടുന്നതിൻറെ ഇടയിൽ ചരട് പൊട്ടിപ്പോയാലും ഗുരുതര അപകടം സംഭവിക്കും.
പുറത്തേക്കുള്ള കണ്ണികൾ
വർഗ്ഗം:വിനോദവൃത്തികൾ
ന യുങ്-നം സോം ദേശീയോദ്യാനം
തായ്‌ലാന്റിലെ നം സോം ജില്ലയിൽ ഉഡോൺ തനി പ്രവിശ്യയിൽ സ്ഥിതിചെയ്യുന്ന ഒരു ദേശീയ ഉദ്യാനം ആണ് ന യുങ്-നം സോം ദേശീയോദ്യാനം (Na Yung–Nam Som National Park) (Thai: อุทยานแห่งชาตินายูง-น้ำโสม)
ഭൂമിശാസ്ത്രം.
നാൻ യംഗ്-നം സോം ദേശീയോദ്യാന പ്രദേശം ഉഡോൺ തനി, ലോയി, നോങ് ഖായി പ്രവിശ്യകൾ എന്നിവ കൂടിചേരുന്നയിടത്ത് സ്ഥിതിചെയ്യുന്നു. 200-500 മീറ്റർ ഉയരമുള്ള ചരിവുകളുള്ള ഭൂപ്രകൃതിയാണ് ഈ ഭൂപ്രദേശം. 588 മീറ്റർ ഉയരമുള്ള ഫു യാ- യു ആണ് ഏറ്റവും ഉയർന്ന കൊടുമുടി. വന അവസ്ഥ ഇപ്പോഴും സമൃദ്ധമാണ്. ഈ പാർക്ക് ഹുയി നം സോം, ഹൂയി ടട്ട് ടൺ തുടങ്ങി നദികളുടേയും അരുവികളുടേയും പ്രധാന ഉറവിടം ആണ്. വരണ്ട നിത്യഹരിത മണ്ണിൽ മണൽ കലർന്ന് കാണപ്പെടുന്നു. ഡിപ്റ്റെറോകാർപ് വനങ്ങളിൽ ലാറ്റെറിറ്റിക് സോയിൽ (ചെങ്കല്ല്) കാണപ്പെടുന്നു. ഇവിടെ നിന്നും കണ്ടെത്തിയ പാറകളിൽ ഭൂരിഭാഗവും മണൽക്കല്ലാണ്.
ചരിത്രം
1975 ഡിസംബറിൽ ഈ പ്രദേശം ഒരു ദേശീയ പാർക്കായി മാറി. പിന്നീട് 2004 ഫെബ്രുവരി 19 ന് നാഷണൽ പാർക്ക്, വൈൽഡ് ലൈഫ് ആന്റ് പ്ലാന്റ് കൺസർവേഷൻ ഡിപ്പാർട്ട്മെന്റ് ആക്കി മാറ്റി.
കാലാവസ്ഥ
മൺസൂൺ കാരണം, വേനൽക്കാലത്ത് മാർച്ച് മുതൽ മെയ് വരെ ചൂട് 40 ഡിഗ്രി സെൽഷ്യസ് ആയിരിക്കും. ജൂൺ മുതൽ ഒക്ടോബർ വരെയും നവംബർ മുതൽ ഫെബ്രുവരി വരെയും മഴക്കാലത്ത് താപനില 10-20 ഡിഗ്രി സെൽഷ്യസ് ആണ്. വർഷം തോറും 1000-1,500 മില്ലിമീറ്റർ മഴയാണ് ഇവിടെ ലഭിക്കുന്നത്.
സസ്യ ജീവ ജാലങ്ങൾ
വനഭൂമികൾ വരണ്ട ഡൈപ്റ്റർകാർപ്പ് വനങ്ങളാണ്. മലനിരകളിലും മലയടിവാരങ്ങളിലും ആയി വ്യാപിച്ചുകിടക്കുന്നു. ഷോറിയ ഒബ്റ്റാസ, എസ്. സയാമൻസിസ്, ഡിപ്റ്റെറോകാർപസ് ട്യൂബർക്യുലേറ്റസ് എന്നിവയാണ് പ്രധാന സ്പീഷീസുകൾ. താഴ്ന്ന പ്രദേശങ്ങളിൽ വിയറ്റ്നാമോസാസ പുസില്ല, കുർകുമാ sp. എന്നീ സസ്യങ്ങളും താഴ്ന്ന താഴ്വരകളിൽ ഇലപൊഴിയും വനങ്ങളായ ഡാൽബെർഗിയ ഒലിവേരി, ക്സൈലിയ ക്സൈലോകാർപ, പെറോകാർപസ് മാക്രൊകാർപസ്, സിൻഡോറ സിയ്യാമെൻസിസ്, എന്നിവയും ജിഗാൻറോക്ലോയ ആൽബൊക്സിലിയേറ്റ, ബംബുസ ബാംബോസ്, ഡൻഡ്രൊകലാമസ് sp. തുടങ്ങിയ നിരവധി മുള വർഗ്ഗങ്ങളും കാണപ്പെടുന്നു. നദീതീരങ്ങളിൽ വരണ്ട നിത്യഹരിത വനങ്ങളിൽ അഫ്സീല ക്സൈലോകാർപ, അനീസോപ്റ്റെറ കോസ്റ്റേറ്റ, ഡിപ്റ്റെറോകാർപസ് spp. ലജർസ്റ്റോമീയ spp., ഹോപ്പ എസ്. ഓർക്കിഡ്, ഫേൺ തുടങ്ങിയയും സിംബയോസിസ് ജീവികളും റാത്തൻ, പാം, ഔഷധ സസ്യങ്ങളും ഇവിടെ കാണപ്പെടുന്നു.
കാട്ടുപന്നി, കോമൺ മുൻജാക്ക്, മകാക്, ലംഗൂർ, അണ്ണാൻ, ക്ലൗഡഡ് മോണിറ്റർ, പാമ്പുകൾ, പക്ഷികൾ തുടങ്ങിയവ കണ്ടെത്തി. വലിയ വലിപ്പമുള്ള വന്യജീവിളായ സാംബാർ മാൻ, ഇന്ത്യൻ ആന, ഏഷ്യാറ്റിക് കറുത്ത കരടി എന്നിവയൊക്കെ കണ്ടെത്തിയിരുന്നു എങ്കിലും അവയെ ഈ പ്രദേശത്തെ ജനങ്ങൾ ഗുരുതരമായി വേട്ടയാടിയിരുന്നു.
കാഴ്ചകൾ
ഫ ഡീങ് വ്യൂപോയിന്റ്
നാഷണൽ പാർക്ക് ഓഫീസിൽ നിന്ന് ഏകദേശം 1,500 മീറ്റർ ഉയരത്തിലുള്ള ഫാങ്ങ് ഡീങ് വ്യൂപോയിന്റ് കാണാം. യുങ്തോങ് വെള്ളച്ചാട്ടത്തിനടുത്തുള്ള ഫാ ഡീങ് സാൻഡ്സ്റ്റോൺ ചരിവുകളിലൊന്നാണ്. മനോഹരമായ താഴ്ന്ന ദൃശ്യങ്ങൾ ഇവിടെ കാണാൻ കഴിയും. ഫാ ഡീങ് അടുത്തുള്ള, ലുവാംഗ് ഫു മാൻ ഫുറിതട്ടോയിൽ ഒരു ധ്യാനം സൈറ്റ് ആയി ഉപയോഗിക്കുന്ന ഒരു ചെറിയ ഗുഹ കാണപ്പെടുന്നു. യുങ്തോങ് വെള്ളച്ചാട്ടം, യുങ് തുംഗ്, താറ്റ് നോയി വെള്ളച്ചാട്ടങ്ങൾ, ഫായ് ദാങ്ങ് വ്യൂപോയിന്റ് 2,000 മീ എന്നിവയിലൂടെ .പ്രകൃതിയാത്ര കടന്നുപോകുന്നു.
അവലംബം
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
ആണവഘടികാരം
അണുക്കളുടെയും തൻമാത്രകളുടെയും സ്വാഭാവികമായ കമ്പനങ്ങളെ അടിസ്ഥാനമാക്കി നിർമിച്ചിട്ടുള്ളതും സമയനിർണയത്തിന് ഉപയോഗിക്കുന്നതുമായ ഉപകരണത്തെ ആണവഘടികാരം എന്നു പറയുന്നു. ഒരു ക്വാർട്സ് ക്രിസ്റ്റലിന്റെ മർദവൈദ്യുതീ (പീസോ-ഇലക്ട്രിക്) കമ്പനങ്ങളാണ് ക്വാർട്സ് ഘടികാരത്തെ പ്രവർത്തിപ്പിക്കുന്നത്. ഈ തത്ത്വമാണ് ആണവഘടികാരത്തിലും ഉപയോഗിക്കുന്നത്. ക്രിസ്റ്റൽ കമ്പനങ്ങളുടെ ആവൃത്തിയെ വിഭജിച്ച് ഘടികാരസൂചി തിരിക്കുന്നു. ഘടികാരത്തെ നിയന്ത്രിക്കുന്നതിനുവേണ്ടിയാണ് അണുകമ്പനങ്ങളെ ആശ്രയിക്കുന്നത്. 1948-ൽ നിർമിച്ച ആദ്യത്തെ ആണവഘടികാരത്തിൽ അമോണിയാ (NH3) തൻമാത്രയിലെ നൈട്രജൻ അണു ഹൈഡ്രജൻ അണുക്കളുടെ തലത്തിൽ ലംബമായി നടത്തുന്ന കമ്പനമാണ് മാനകം (standard) ആയി സ്വീകരിച്ചിരുന്നത്. പ്രതിലോമകമ്പനം എന്നറിയപ്പെടുന്ന ഈ കമ്പനത്തിന്റെ ആവൃത്തി 23870 മെഗാ സൈക്കിൾസ് സെക്കൻഡ് ആണ് (ഒരു മെഗാ സൈക്കിൾ = 106 ദശലക്ഷം സൈക്കിൾ). അമോണിയാഘടികാരത്തിന്റെ കൃത്യത 109-ൽ 3 ഭാഗമാണ്. മേസർതത്ത്വത്തെ (Maser Principle) ആസ്പദമാക്കിയുള്ള ആണവഘടികാരങ്ങൾക്ക് ഇതിനേക്കാൾ മെച്ചപ്പെട്ട പ്രവർത്തനസ്ഥിരത നേടാൻ കഴിഞ്ഞിട്ടില്ല.
ആണവഘടികാരത്തിന്റെ അത്യാധുനിക രൂപങ്ങളിൽ അണുപുഞ്ജാനുനാദം (atomic beam resonance) എന്ന തത്ത്വമാണ് പ്രയോജനപ്പെടുത്തിയിട്ടുള്ളത്. സീഷിയം (Caesium) അണുവിന് അണുകേന്ദ്രചക്രണം (nuclear spin) മൂലം രണ്ടു വിഭിന്ന കാന്തികാവസ്ഥകളുണ്ട്. ഒരു അവസ്ഥയിൽനിന്നു, മറ്റേതിലേക്കുള്ള സംക്രമണത്തിന്റെ ആവൃത്തി 9,192,631,830 സൈ/സെ. 1010-ൽ 1 എന്ന പരിധിക്കുള്ളിൽ സുസ്ഥിരമാണ്. രന്ധ്രാനുനാദകങ്ങളിൽവച്ച് (cavity resonator) ഉച്ചാവൃത്തിയിലുള്ള കാന്തികമണ്ഡലങ്ങളിൽനിന്നും ഊർജാവശോഷണം നടത്തിയാണ് പ്രസ്തുത സംക്രമണം സാധിക്കുന്നത്. കാന്തികമണ്ഡലം, താപമാനം തുടങ്ങിയവയിലുണ്ടാകാവുന്ന ചിട്ടയില്ലാത്ത മാറ്റങ്ങളൊന്നും ആവൃത്തിയെ ബാധിക്കുകയില്ല. ആവർത്തിച്ചുള്ള മാപനങ്ങൾ മൂലം ഘടികാരത്തിന്റെ കൃത്യത 1011-ൽ 3 ഭാഗംവരെ വർധിക്കാവുന്നതാണ്. വാഷിങ്ടണിലുള്ള നാവികഗവേഷണ ലാബറട്ടറിയിൽ ഒരു സീഷിയം ഘടികാരം ഉണ്ട്. സീഷിയം ഉപയോഗിച്ചുള്ള ആണവഘടികാരത്തിന് 20 ബില്യൺ വർഷം കൃത്യതയോടെ പ്രവർത്തിക്കുവാൻ കഴിയും. റുബീഡിയം ഉപയോഗിച്ചുള്ള ആണവഘടികാരവും വികസിപ്പിച്ചിട്ടുണ്ട്. പക്ഷേ ഇതിന് സീഷിയത്തിന്റെ അത്ര കൃത്യത ലഭ്യമല്ല.
മനകാമന ക്ഷേത്രം
നേപ്പാളിലെ ഗണ്ഡകി പ്രവിശ്യയിലെ ഗൂർഖ ജില്ലയിലെ മനകാമന ഗ്രാമത്തിൽ പാർവതിയുടെ അവതാരമായ ഭഗവതി ദേവിക്ക് സമർപ്പിച്ചിരിക്കുന്ന ഒരു ഹിന്ദു ക്ഷേത്രമാണ് മനകാമന ക്ഷേത്രം.
ഭൂമിശാസ്ത്രം വാസ്തുവിദ്യ
ഗൂർഖ  ജില്ലയിലെ സഹിദ് ലഖൻ റൂറൽ മുനിസിപ്പാലിറ്റിയിലെ  ത്രിശൂലി  മർസ്യാംഗ്ടി നദികളുടെ സംഗമസ്ഥാനത്ത് സ്ഥിതി ചെയ്യുന്ന കഫക്ഡഡ  കുന്നിന്മുകളിലാണ്  മനകാമന ക്ഷേത്രം സ്ഥിതി ചെയ്യുന്നത്. നേപ്പാളിലെ പരമ്പരാഗത പഗോഡ ശൈലിയിലാണ് ക്ഷേത്രം നിർമ്മിച്ചിരിക്കുന്നത്. നേപ്പാളിന്റെ തലസ്ഥാനമായ കാഠ്മണ്ഡുവിൽ നിന്ന് 106 കിലോമീറ്ററും  ടൂറിസ്റ്റ് നഗരമായ പൊഖാറയിൽനിന്ന്  94 കിലോമീറ്ററും ദൂരമാണ് ക്ഷേത്രത്തിലേക്കുള്ളത്. സമുദ്രനിരപ്പിൽ നിന്ന് 1,300 മീറ്റർ (4,300 അടി) ഉയരത്തിലാണ് ഈ  ക്ഷേത്രം നിലകൊള്ളുന്നത്. 17-ാം നൂറ്റാണ്ടിൽ ഗൂർഖയിലെ രണ്ട് രാജാക്കൻമാരായ രാം ഷാ അല്ലെങ്കിൽ പൃഥ്വിപതി ഷായുടെ ഭരണകാലത്താണ് മനകാമന ക്ഷേത്രം നിർമ്മിച്ചതെന്നാണ്  കരുതപ്പെടുന്നത്. അന്നപൂർണ II, ലംജംഗ് ഹിമാൽ, ലോകത്തിലെ എട്ടാമത്തെ ഉയരം കൂടിയ പർവതമായ മനസ്ലുവിന്റെ ഭാഗമായ ബൗദ്ധ എന്നിവയുൾപ്പെടെ ഹിമാലയത്തിലെ നിരവധി കൊടുമുടികൾ ഈ കുന്നിന്മുകളിൽനിന്ന് കാണാനാവും. ആംബു ഘൈരേനി (आँबु खैरेनी) റൂറൽ മുനിസിപ്പാലിറ്റിയിൽനിന്ന് കാൽനടയായി ഏകദേശം 2.8 കിലോമീറ്റർ അകലെയുള്ള മനകാമന ക്ഷേത്രത്തിലെത്താൻ ഏകദേശം മൂന്ന് മണിക്കൂർ സമയമെടുക്കും. ചെങ്കുത്തായ മലമുകളിലേക്കുള്ള യാത്ര അതിദുഷ്‌ക്കരമാണ്.
മനകാമന കേബിൾ കാർ
മനകാമന ക്ഷേത്രത്തിലേക്ക് കേബിൾ കാർ സർവ്വീസ്  നടത്തന്നുണ്ട്. 2.8 കിലോമീറ്റർ   ദൂരം 10 മിനിറ്റോ അതിൽ കുറവോ സമയത്തിനുള്ളിലാണ് കേബിൾ കാർ  സഞ്ചരിക്കുന്നത്. സാധാരണയായി   രാവിലെ 9 മുതൽ വൈകുന്നേരം 5 മണിവരെയാണ് കേബിൾ കാർ  പ്രവർത്തിക്കുന്നത്. 1998 നവംബർ 24-ന്  നേപ്പാളിന്റെ കിരീടാവകാശി ദിപേന്ദ്ര ബിർ ബിക്രം ഷാ ദേവ് മനകാമന കേബിൾ കാർ ഉദ്ഘാടനം ചെയ്തു. ഓസ്ട്രിയയിൽ നിന്ന് ഇറക്കുമതി ചെയ്ത ഇവ  വൈദ്യുതി തകരാർ സംഭവിച്ചാൽ സ്വയമേവ പ്രവർത്തിക്കുന്ന ജനറേറ്ററുകൾ, ഹൈഡ്രോളിക് എമർജൻസി ഡ്രൈവ് തുടങ്ങിയ ആധുനിക സംവിധാനങ്ങൾ ഏർപ്പെടുത്തിയിട്ടുള്ളതാണ്.
പുനർനിർമ്മാണം
2015 ഏപ്രിലിലെ നേപ്പാൾ ഭൂകമ്പം  ക്ഷേത്രത്തിന് നാശമുണ്ടാക്കുകയുണ്ടായി. 2015 ജൂണിൽ, പുരാവസ്തു വകുപ്പിന്റെ മേൽനോട്ടത്തിൽ 130-140 ദശലക്ഷം നേപ്പാൾ രൂപ ചെലവഴിച്ച്  ആരംഭിച്ചു. പുനർനിർമ്മാണം 2018 സെപ്റ്റംബറിൽ പൂർത്തിയായി. പുനരുദ്ധാരണ പ്രക്രിയയിൽ ചുണ്ണാമ്പുകല്ല്, സുർഖി, ഇഷ്ടികകൾ, മരം എന്നിവ ഉപയോഗിച്ചു, സ്വർണ്ണം പൂശിയ മേൽക്കൂര, വാതിൽ, താഴികക്കുടം, ജനാലകൾ എന്നിവയ്ക്കായി ഉപയോഗിച്ച  14 കിലോഗ്രാം സ്വർണ്ണത്തിന് ഏകദേശം 90 ദശലക്ഷംരൂപ (NPR) ചെലവഴിക്കപ്പെട്ടു.
മൃഗബലി
മനകാമന ക്ഷേത്രത്തിൽ മൃഗങ്ങളെ ബലിയർപ്പിക്കുന്ന ഒരു ആചാരമുണ്ട്. നിരവധി ആടുകളെയാണ് ബലിക്കായി ഇവിടെ ഉപയോഗിക്കുന്നത്. മുൻപ്  പൂവൻ കോഴി, താറാവ്, പ്രാവ് തുടങ്ങിയവയെ  ബലിയർപ്പിച്ചിരുന്നുവെങ്കിലും അടുത്തകാലത്ത് ഇതിനു നിരോധനം ഏർപ്പെടുത്തിയിട്ടുണ്ട്. ബലിയർപ്പിച്ച മൃഗങ്ങളെ ഭക്ഷണത്തിനായി ഉപയോഗിക്കുന്നുണ്ട്. വ്യാപകമായി മൃഗബലി നടന്നിരുന്ന നേപ്പാളിൽ ജനകീയ പ്രതിഷേധത്തിന്റെ ഭാഗമായി ഇവ കുറച്ചുകൊണ്ടുവരുവാനായിട്ടുണ്ട്.
Citations
വർഗ്ഗം:നേപ്പാളിലെ വിനോദസഞ്ചാര കേന്ദ്രങ്ങൾ
കന്യാകുമാരി വിളക്കുമാടം
തമിഴ്നാട്ടിലെ കന്യാകുമാരി മുനമ്പിനു സമീപത്തായി സ്ഥിതിചെയ്യുന്ന വിളക്കുമാടം. (Cape Camorin Lighthouse) 1971 നവംബർ നാലിനു പണിതീർത്തു.
വിശദവിവരങ്ങൾ
പാനലുകൾ: 20 F 180 ഡിഗ്രിയിൽ പരിക്രമണം: മിനിറ്റിൽ 1.5 ഫോക്കൽ തലത്തിന്റെ ഉയരം: 63.2 മീറ്റർ ഒപ്റ്റിക്കൽ വലിപ്പം: 3rd ഓഡർ (ചെറുത്) ഫോക്കൽ ദൂരം : 37.5 മീറ്റർ. പ്രകാശം: 150 വാട്ട്, 220 വോൾട്ട് മെറ്റൽ ഹാലൈഡ് ബൾബ്. മുന്ന് എണ്ണം ക്ലസ്റ്ററായി ഫ്ലാഷിന്റെ സമയം : 0.66 സെക്കന്റ് തീവ്രത: 110988 cds വിചലനം: തിരശ്ചീനം: 5 56', ലംബം: 1 59' ശോഭ: 18 മൈൽ (atf = 0.60), 29 മൈൽ (0.74) ഭൂമിശാസ്ത്രപരമായ പരിധി: 21 മൈൽ
ഹിൽസോങ്ങ് യുണൈറ്റഡ്
ഹിൽ‌സോങ്ങ് യുണൈറ്റഡ് എന്നതു ഹിൽ‌സോങ്ങ് സഭയുടെ ഭാഗമായി രൂപീകരികപ്പെട്ട ബാൻഡ് ആണ്. ഈ ബാൻഡ് ലോകമെമ്പാടുമുള്ള വേദികളില് താങ്കളുടെ പ്രകടനം കഴ്ച്ചവച്ചുവരുന്നു. തങ്ങളുടെ പ്രകടനങ്ങൽക്കായും ഹില്സോങ്ങ് സഭയുടെ ആഴ്ച്ചതോറുമുള്ള ആരധനക്കായും സ്വയമായീ ഗാനങ്ങൾ രചിച്ചുവരുന്നു.ഹില്ല്സോന്ഗ് സഭയുടെ സംഭാവനകളുടെ സഹായത്തോടെ എല്ലാ വർഷവും ലണ്ടനിലും സമ്മർക്യാമ്പുകളിലും നടത്തിവരുന്നു.
ചരിത്രം
ഒരു യൂത്ത് മിനിസ്ട്രി ആയ “പവർഹൌസ് യൂത്ത്” ലെ അടുത്ത സുഹൃത്തുക്കളുടെയും ഈ മിനിസ്ട്രിയിലെ പാസ്റ്റേഴ്സായ ഫില്ലിന്റേയും ലുസിണ്ടയുടെയും പരിശ്രമത്തിൻറെ സാക്ഷാത്കാരമാണ് ഈ ബാൻഡ്.പവർഹൌസിൻറെ മീറ്റിങ്ങുകൾക്കുവേണ്ടി സ്വയമായി ചിട്ടപ്പെടുത്തിയ പാട്ടുകളാണ്  പാടിക്കൊണ്ടിരിക്കുന്നത്. ചിലപ്പോൾ ഈ ബാൻഡ് അംഗങ്ങൾ വലിയ ഇന്റ്റെർടോമിനെന്റ്യാൽ മിനിസ്ട്രികൾക്കും അവരുടെ അല്ബങ്ങൾക്കുവേണ്ടിയും പാട്ടുകൾ സ്വയമായി ചിട്ടപെടുത്തി പാടുന്നു.ഒട്ടുമിക്ക എല്ലാ ബാൻഡ് അംഗങ്ങളും ഹിൽസോങ് ചർച്ചിൻറെ സർവിസുകളിൽ പങ്കെടുക്കുന്നുണ്ട്. വളർന്നുവന്ന പവർഹൌസ് 1990 ക്കു മുമ്പുതന്നെ പവർഹൗസ്,വൈൽഡ്‌ലൈഫ് എന്നീ യൂത്ത് ഗ്രൂപ്പുകലായീ പിരിഞ്ഞു.റൂബൻമോർഗൻ, ഗിറ്റാറിസ്ട്ടായ മാർകേസ് ബയൂമോണ്ട്, പാട്ടുകാരിയും പാട്ടുരച്ചയിദാവുമായ ,ടിയാന റിചെസ്,മാർക്ക് സ്ട്ടീവൻസ്,നൈജിൽ‌ ഹെണ്ട്രോഫ് എന്നിവരായിരുന്നു പവർഹൌസിലെ അട്മിനിസ്ട്രെടരുകൾ.ഈ മുതിർന്ന ഗ്രൂപ്പിലെ പ്രദാന പയാനിസ്റ്റും മ്യൂസിക്‌ ഡയപറക്ടറും ആയിരുന്നു പീറ്റർ കിംഗ്‌.പിന്നീട് ന്യ്ഗേൽ ഹെന്ദ്രോഫ്ഫ് ഈ സ്ഥാനത്തേക്ക് ഉയര്ത്തപ്പെട്ടു.അതേസമയം വൈൽഡ്‌ലൈഫിൽ ഹിൽസോണ്ഗ് മ്യൂസിക്‌ പാസ്റെര്സായ
നിഖിൽ കുമാർ
കേരളത്തിന്റെ കേരളത്തിന്റെ 21-ാം ഗവർണർ ആയിരുന്നു നിഖിൽ കുമാർ (ജനനം :15 ജൂലൈ 1941). 2009 ഒക്ടോബർ മുതൽ നാഗാലാൻഡ് ഗവർണറായി സേവനമനുഷ്ടിക്കവെയാണ് കേരള ഗവർണറായി നിയമിക്കപ്പെടുന്നത്. 2013 മാർച് 23 നാണ് കേരളത്തിൽ ചുമതലയേറ്റത്. പതിനാലാം ലോക്സഭയിൽ (2004-2009) ബിഹാറിലെ ഔറംഗാബാദിൽ നിന്നുള്ള എം.പി.യുമായിരുന്നു നിഖിൽ കുമാർ.
ജീവിതരേഖ
ബീഹാർ മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന സത്യേന്ദ്ര നാരായൺ സിൻഹയുടെയും ബിഹാറിലെ വൈശാലി മണ്ഡലത്തിൽനിന്നുള്ള ലോക്‌സഭാംഗമായിരുന്ന കിഷോരി സിൻഹയുടെയും മകനാണ്. ബീഹാറിലെ ആദ്യ ഉപ മുഖ്യമന്ത്രിയും ധനകാര്യ വകുപ്പു മന്ത്രിയുമായിരുന്നു മുത്തച്ഛൻ 'ബീഹാർ വിഭൂതി' എന്നറിയപ്പെട്ടിരുന്ന അനുഗ്രഹ് നാരായൺ സിൻഹ. അലഹബാദ് സർവകലാശാലയിൽ നിന്നും ചരിത്രത്തിൽ ബിരുദാനന്തര ബിരുദം നേടി.
1963 ബാച്ചിലെ ഐ.പി.എസ്. ഉദ്യോഗസ്ഥനായ നിഖിൽ കുമാർ മുൻ ഡൽഹി പോലീസ് കമ്മീഷണറായിരുന്നു. ഐ.ടി.ബി.പി യുടെയും എൻ.എസ്.ജി.യുടെയും ഡയറക്ടർ ജനറലായും സേവനം അനുഷ്ഠിച്ചിട്ടുണ്ട്.
ഭാര്യ ശ്യാമാസിങ്ങ് ബിഹാറിലെ ഔറംഗബാദ് മണ്ഡലത്തിൽ നിന്ന് ലോക്‌സഭാംഗമായിട്ടുണ്ട്. കാർഷികമേഖലയിലെ ഉൽപ്പാദനം വർധിപ്പിക്കുന്നതുമായി ബന്ധപ്പെട്ട ശുപാർശകൾ സമർപ്പിക്കാൻ രാഷ്ട്രപതി രൂപീകരിച്ച ഗവർണർമാരുടെ സമിതിയിൽ അംഗമായിരുന്നു.
പുറം കണ്ണികൾ
വർഗ്ഗം:1941-ൽ ജനിച്ചവർ
വർഗ്ഗം:ജൂലൈ 15-ന് ജനിച്ചവർ
വർഗ്ഗം:കേരളത്തിന്റെ ഗവർണ്ണർമാർ വർഗ്ഗം:നാഗാലാ‌ൻഡ് ഗവർണർമാർ വർഗ്ഗം:പതിനാലാം ലോക്‌സഭയിലെ അംഗങ്ങൾ
താനൂർ നഗരസഭ
ലഘുചിത്രം|Tanur Railway Station മലപ്പുറം ജില്ലയിലെ തിരൂർ താലൂക്കിലാണ് താനൂർ നഗരസഭ സ്ഥിതി ചെയ്യുന്നത്. 1964-ൽ രൂപീകൃതമായ താനൂർ ഗ്രാമപഞ്ചായത്തിനെ 2015-ൽ നഗരസഭയാക്കി ഉയർത്തുകയായിരുന്നു. നഗരസഭയ്ക്ക് 19.49 ചതുരശ്രകിലോമീറ്റർ വിസ്തീർണ്ണമാണുള്ളത്. ഈ നഗരസഭയിൽ 44 വാർഡുകളുണ്ട്.
അവലംബം
വിഭാഗം:മലപ്പുറം ജില്ലയിലെ നഗരസഭകൾ
ബാക്കു മൃഗശാല
അസർബൈജാനിലെ ബാക്കുവിൽ സ്ഥിതി ചെയ്യുന്ന ഒരു സുവോളജിക്കൽ പാർക്കാണ് ബാക്കു മൃഗശാല (അസർബൈജാനി: Bakı zooloji parkı). അസർബൈജാനിലെ ഏറ്റവും പഴക്കം ചെന്ന മൃഗശാലയാണിത്. 1928 ലാണ് ഇത് തുറന്നത്. അസർബൈജാനിലെ സാംസ്കാരിക വിനോദസഞ്ചാര മന്ത്രാലയത്തിന്റെ കീഴിലാണ് ഇതിന്റെ പ്രവർത്തനം. 4.25 ഹെക്ടർ പ്രദേശത്ത് 150-ലേറെ സ്പീഷീസുകളിലായി 1200-ഓളം ജീവികൾ ഈ മൃഗശാലയിലുണ്ട്.
ചരിത്രം
1928 ൽ ലുനാചാർസ്കിയുടെ പേരിലുള്ള ഒരു പാർക്കിന്റെ പ്രദേശത്താണ് ബാക്കു മൃഗശാല തുറന്നത്. (ഇന്ന് ഈ പാർക്കിന് നിസാമിയുടെ പേരാണ് നൽകിയിരിക്കുന്നത്.) 1942-ൽ പഴയ റോസ്തോവ് മൃഗശാലയുടെ സ്ഥാനത്ത് ഒരു പുതിയ മൃഗശാല സ്ഥാപിക്കപ്പെട്ടു. 1958 വരെ റെയിൽവേ സ്റ്റേഷന് സമീപം ഒരു ചെറിയ പ്രദേശത്ത് ഈ സുവോളജിക്കൽ പാർക്ക് സ്ഥിതി ചെയ്തു. 1958-ൽ മൃഗശാലയെ ബാകുവിന്റെ പ്രാന്തപ്രദേശത്തുള്ള ബെയ്ൽ ടൗൺഷിപ്പിലേക്ക് മാറ്റി. 1970 കളുടെ മധ്യത്തിൽ ഒരു മണ്ണിടിച്ചിൽ സംഭവിക്കുകയും, കൂട് തകർന്ന് ഒരു സിംഹവും കരടിയും മരിക്കുകയും ചെയ്തു. ഈ സംഭവം മൃഗശാലയ്ക്ക് പുതിയതും സുരക്ഷിതവുമായ ഒരു സ്ഥലത്തെക്കുറിച്ച് ചിന്തിക്കാൻ അധികാരികളെ പ്രേരിപ്പിച്ചു, പക്ഷേ ഒരു തീരുമാനമെടുക്കുന്നതുവരെ, മൃഗശാലയെ താൽക്കാലികമായി റാസിൻ ടൗൺഷിപ്പിലേക്ക് (ഇന്നത്തെ ബക്കിഖനോവ് ടൗൺഷിപ്പ്) മാറ്റിസ്ഥാപിച്ചു, അവിടെ 1985 വരെ അത് സ്ഥിതി ചെയ്തു. ഈ കാലയളവിൽ സുവോളജിസ്റ്റുകളുടെയും ബയോളജിസ്റ്റുകളുടെയും മറ്റ് സ്പെഷ്യലിസ്റ്റുകളുടെയും ഒരു വിദഗ്ദ്ധ സംഘം ബാകുവിലെ നരിമാനോവ് റേയോണിന്റെ പ്രദേശത്ത് സ്ഥിതിചെയ്യുന്ന ഒരു പാർക്ക് മൃഗങ്ങളുടെ വാസസ്ഥലത്തിന് അനുയോജ്യമായ സ്ഥലമാണെന്ന് കണ്ടെത്തി. കുട്ടികൾക്കായി റെയിൽവേ സ്റ്റേഷന് സമീപം ഒരു പുതിയ മൃഗശാലയുടെ നിർമ്മാണം ആരംഭിച്ചു, പദ്ധതി പ്രകാരം 45 ഹെക്ടർ (110 ഏക്കർ) ഇതിനായി അനുവദിച്ചു. നിർമ്മാണം വേഗത്തിലാക്കാൻ താൽക്കാലികമായി 2.25 ഹെക്ടർ (5.6 ഏക്കർ) ഭൂമി മാത്രമേ ഉപയോഗിക്കാവൂ എന്നും പിന്നീട് മൃഗശാലയിൽ കുട്ടികൾക്കായി വൃത്താകൃതിയിലുള്ള റെയിൽവേ നിർമ്മിച്ച് പ്രദേശം വികസിപ്പിക്കാനും തീരുമാനിച്ചു. സന്ദർശകർക്ക് ദിവസവും രാവിലെ 10:00 മുതൽ വൈകുന്നേരം 5:30 വരെ ബാക്കു സുവോളജിക്കൽ പാർക്ക് സന്ദർശിക്കാം.